Prekogranična saradnja za reciklažu tekstila › Made-in-Germany.rs\nReciklažom tekstila do održivih rešenja – naziv je projekta prekogranične saradnje, a odnosi se na obuku i zapošljavanje žena sa obe strane crnogorsko-srpske granice.\nU prostorijama Udruženja „SOS“ Nikšić održan je polovinom maja prvi zajednički sastanak projektnog tima, a sem ovog crnogorskog udruženja, učesnici projekta su i Ženski centar Užice, Biro za rad Nikšić, Filijala Užice Nacionalne službe za zapošljavanje i Regionalna razvojna agencija „Zlatibor“.\nGlavni cilj prekogranične saradnje jeste ekonomsko i psihološko osnaživanje žena iz ranjivih i teško zapošljivih grupa, i to putem uticaja na osnovne izvore ranjivosti (nezaposlenost, neaktivnost i socijalna isključenost). Osnovna ideja projekta je da se izgradi model za uključivanje u društvenu angažovanost različitih grupa stanovništva koje se smatraju ranjivim, kroz stvaranje radnog ambijenta za podsticanje njihove aktivnosti i motivacije za uključivanje, a koji će ujedno biti u skladu sa njihovim mogućnostima i potencijalima.\nProjekat objedinjuje pomoć ugroženom stanovništvu s jedne strane, dok sa druge obrazuje žene o problemima životne sredine, značaju primarne selekcije otpada i valorizaciji tekstila kao reciklažne sirovine. Naime, ideja je da se tekstil može koristi u dve svrhe, umesto da završi kao otpad. Prva je pomoć socijalno ugroženom stanovništvu u garderobi, a druga je proizvodnja regenerata od recikliranog tekstila, koji bi se koristio u industriji nameštaja, automobila, ali i za proizvodnju izolacionog materijala. Sem toga, ovakvim rešenjem produžava se i vek sanitarne deponije.\nOd MiG na 27/05/2014 / Ekologija, Tekstilna industrija, Zanatstvo / Ostavite komentar


Direktori kulturnih institucija neće tržni centar u bioskopu - juGmedia\nKomentari su isključeni na Direktori kulturnih institucija neće tržni centar u bioskopu\nLESKOVAC – Direktori kulturnih institucija u Leskovcu zatražiće od lokalnih vlasti da spreče pretvaranje bioskopa Doma sindikata u tržni centar, rekla je danas pomoćnica upravnika Narodnog pozorišta u ovom gradu Biljana Grozdanović.\nGrozdanovićeva je u izjavi agenciji „juGmedia“ rekla da će direktori, ali i predsednici sindikata u kulturnim ustanovama, u sredu održati sastanak sa koga će uputiti apel gradskim vlastima da pronađu rešenje kako ne bi nestao bioskop sa rotirajućom velikom scenom.\n„Predložićemo gradskim vlastima da se pronađe rešenje da taj bioskop bude multifunkcionalan, da služi gradu i građanima Leskovac, a da u isto vreme Samostalni sindikat ne bude finansijski oštećen“, kazala je Grozdanovićeva.\nOna je dodala da bi jedno od rešenja bilo da lokalne vlasti uspostave partnerstvo sa sindikatom, u smislu da renovinaruju bioskop, koji bi Samostalni sindikat koristio za održavanje koncerata i velikih skupova.\n„A zaposleni u kulturi bi tu salu i tu binu mogli da koriste za velike pozorišne predstave, gostovanje baletskih ansabala, opere i drugih kulturnih sadržaja. Kompromis se mora postići“, istakla je Grozdanovićeva.\nSamostalni sindikat je vlasnik zgrade Doma sindikata u centru Leskovca, u okviru koje se nalazi bioskop sa oko 750 mesta.\nPredstavnici tog sindikata su ranije najavili pretvaranje bioskopa u tržni centar.\nNIŠ - Lekari Hitne pomoći u Nišu su tokom prethodnog vikenda imali znatno više posla nego inače - pregledali su čak 1.119 pacijenata u ambulantama,…\nVučić sutra u Vranju na ceremoniji otvaranja pozorišta


Proces reorganizacije KTK koji je počeo trebao bi pokrenuti stvari nabolje – potvrdio je Erdal Trhulj, ministar energije, rudarstva i industrije FBiH. O procesima koji slijede u KTK ministar je danas u Visokom razgovarao sa predstavnicima menadžmenta, Nadzornog odbora i sindikata KTK Visoko, Adnanom Smailbegovićem direktorom divizije za proizvodnju Preventa i općinskim načelnikom Munibom Alibegovićem.\nIspoštovan je jedan od zaključaka iz mjeseca aprila, a to je da se pokrenu postupci protiv osoba koje su odgovorne za sudbinu KTK. I proces reorganizacije kojim bi se odvojile određene tehnološke cjeline započet je i one su interesantne za proces male privatizacije i potencijalne investitore.\n“Smatramo da se privatizacijom bar dvije od pet tehnoloških cjelina može zadržati 300 radnih mjesta, doći do značajnih finansijskih sredstava za uvezivanje radnog staža, prije svega za one koji su stekli uvjete za penziju pa onda i za sve ostale radnike.” – izjavio je za Visoko.co.ba ministar Trhulj navodeći da je za kupovinu najkonkretnije zainteresovan Prevent. Trhulj smatra da bi Prevent bio dobro rješenje s obzirom na dosadašnja iskustva i stabilnost ove kompanije u nekoliko fabrika u BiH.\nAko bi se u procesu male privatizacije uspjelo prodati svih pet tehnoloških cjelina, moralo bi se ipak ostaviti jedan mali dio KTK zbog neriješene imovine ovog preduzeća.\nPokušalo se ući u prodaju nekoliko poslovnih prostora koji nisu opterećeni hipotekom – s obzirom da to nije uspjelo, ići će se na snižavanje cijena te bi se tim novcima riješio status penzionisanih radnika koji već 14 mjeseci čekaju na svoju penziju. U opciji je i prodaja jednog dijela zemljišta u vlasništvu KTK kako bi se namirila dugovanja.\nZa fabrike i imovinu KTK ima zainteresovanih i van BiH, prije svega među turskim proizvođačima, što je potvrdio i Trhulj. Što bude više ponuđača – to će biti lakše riješiti probleme radnika i sudbinu fabrika ovog nekadašnjeg sinonima uspješne visočke privrede.\nProjekat reorganizacije sa prijedlogom odluka za pokretanje male privatizacije je završen i do 25.05.2012.g. bit će dostavljen nadležnom ministarstvu nakon čega slijedi sastanak Uprave KTK i članova Nadzornog odbora KTK Visoko sa predstavnicima Vlade FBiH, koji je zakazan za desetak dana.


RTCG - Radio Televizija Crne Gore - Nacionalni javni servis :: Region :: Van Rompej: Počinjemo pregovore sa Srbijom\nSA TVITERA 28. 06. 2013. 13:28 >> 15:01 1\nVan Rompej: Počinjemo pregovore sa Srbijom\nPredsjednik Savjeta Evropske unije Herman van Rompej objavio je na svom nalogu na Tviteru da je Savjet danas odlučio da pokrene pregovore o pristupanju Srbije Evropskoj uniji.\nVan Rompej kazao da su šefovi evropskih država i vlada odlučili da prisutupni pregovori sa Srbijom počnu najkasnije u januaru naredne godine.\nRompej je kazao da je to istorijski trenutak za Balkan i Evropu u cjelini.\n"Ta odluka, kao i odluka o otpočinjanju pregovora sa Kosovom o Sporazumu o stabilizaciji i pridruživanju, direktna je posljedica hrabrog dogovora Beograda i Prištine postignutog u aprili", rekao je Rompej na konferenciji za novinare.\nRompej je naveo da će lideri Evropske unije potvrditi pregovarački okvir za Srbiju prije početka pregovora u januaru, ali bez dodatnih uslova, prenosi Tanjug.\nOn je najavio da će u ponedjeljak otputovati u posjetu Beogradu i Prištini kako bi istakao značaj tih pomaka uprocesu evrointegracija Srbije i Kosova.\nPredsjednik Evropske komisije Žoze Manuel Baroso na konferenciji za novinare pozdravio je odluku da se odredi datum pregovora sa Srbijom, ocijenivši da je reč o istorijskom događaju.\n"Sjetimo se šta se nedavno dešavalo u tom dijelu Evrope, gdje je bjesnio rat, a sada otvaramo pregovore o članstvu", rekao je on, zaključivši da je taj pomak Srbije u evrointegracijama "demonstracija privlačne snage koju EU ima".\nRompej i Barozo su najavili da će u nedjelju biti u Zagrebu, gdje će svečano biti obilježen prijem Hrvatske u EU.\nKomesar za proširenje EU Štefan File čestitao je Srbiji na odluci Evropskog saveta o otvaranju pristupnih pregovora.


U Skoplje stigle prve Fajzer vakcine preko programa EU za pomoć Zapadnom Balkanu - Svet - Dnevni list Danas\nPočetna » Svet » U Skoplje stigle prve Fajzer vakcine preko programa EU za pomoć Zapadnom Balkanu\nU Severnoj Makedoniji od sutra kraći policijski čas\nU Severnu Makedoniju danas je stigla prva isporuka od 4.860 Fajzer vakcina u okviru programa pomoći Evropske unije Zapadnom Balkanu.\n0Piše: Beta 04. maja 2021. 19.42 Izmenjeno: 21.33\nTripartitnim dogovorom Skoplja, Beča i kompanije Fajzer, u okviru mehanizma EU za raspodelu vakcina zemljama Zapadnog Balkana, Severnoj Makdoniji je odredjeno 119.600 doza vakcina.\nVarhelji je istakao da nije bilo lako da se obezbede vakcine i iskazao veliku zahvalnost Vladi Austrije, a ministarka Edštadler je dodala da je srećna jer su Austrija i EU ispeli da obezbede 650.000 doza vakcina za Zapadni Balkan, od čega skroro 120.000 za Severnu Makedoniju.\nAustrijska minsitarka za Evropu se prethodno srela sa ministrom zdravlja Severne Makedonije Venkom Filipčom, koji je na Fejsbuku objavio da je danas stiglo prvih 4.860 Fajzer vakcina preko Tima Evrope, a da se do kraja maja očekuje ukupno 19.890 doza.\nOd sutra kraći policijski čas i duže radno kafića i restorana\nVlada Zorana Zaeva je prihvatila i predlog Komisije za zarazne bolesti da svi makedonski gradjani i stranci koji stižu iz Indije i Brazila idu u obaveznu samoiizolaciju (karantin) zbog sprečavanja širenja novih sojeva kovida.\nFajzer-Biontek vakcina, Korona virus, Oliver Varhelji, Severna MakedonijaSkoplje


Vigemark: Prestati s uvjetovanjem i što prije formirati vlast - Biscani.ba - Info portal grada Bihaća\nVigemark: Prestati s uvjetovanjem i što prije formirati vlast\nŠef Delegacije Evropske unije u BiH Lars-Gunar Vigemark (Gunnar Wigemark) danas je u Mostaru komentirao činjenicu da se usvajanje Akcionog plana za članstvo u NATO postavlja kao uvjet za formiranje vlasti na nivou BiH.\nVigemark je poručio da se mora prestati s uvjetovanjem te da se vlast na nivou BiH treba što prije formirati.\n- Evropska unija i njeni visoki zvaničnici, uključujući komesara Hana, vrlo jasno i više puta su ponavljali da sve strane trebaju odustati od bilo kakvih uvjetovanja, pogotovo ako je riječ o uvjetima za koje nema šanse da će se postići dogovor. U ovom trenutku je važno da se pronađe formula i počne s radom, jer toliko posla čeka da bude urađeno - rekao je Vigemark novinarima u Mostaru.\n- Potrebno je da se uspostavi sistem kako će se ovo pitanje rješavati. Ne možete tek tako pronalaziti lokacije za smještaj migranata i jasno mi je da je situacija u Unsko- sanskom kantonu izuzetno teška i da oni očajnički traže bilo kakve alternativne lokacije. Međutim, ono što je problem s lokacijom ''Vučjak'' jeste to da se ta lokacija nalazi na granici s Republikom Hrvatskom, samim tim i s EU i, u suštini, imala bi efekt magneta za migrante, što bi dovelo do velikih problema - istakao je Vigemark.\nIZVOR: avaz.ba Objavljeno na dan 12.06.2019 - 13:22


Rezultati nagradnog konkursa „Evropski dnevnik“\nBeogradska otvorena škola 27.06.2016.\nEU Info centar je 12. maja raspisao konkurs za kreativne i inovativne radove učenika/ica srednjih škola koji se sprovodi u okviru projekta "Evropski dnevnik".\nRok za podnošenje radova je bio 10. jun 2016. godine i na konkurs je pristiglo 22 rada. Radove je ocenio stručni žiri, sačinjen od novinara i drugih eksperata. Nakon sprovedene selekcije, stručni žiri je utvrdio listu nagrađenih radova u sve tri kategorije, od čega je u kategoriji literarnih ili novinarskih pisanih radova nagradio dva rada usled velikog broj pristiglih izvrsnih radova, a u ostale dve kategorije po jedan rad.\n1. Literarni ili novinarski pisani rad – „Sa Evropom do ostvarenja snova“, čiji su autori učenici gimnazije „Branko Radičević“ iz Stare Pazove\ni „Jednake razlike“, čiji su autori učenici Ugostiteljsko- turističke škole iz Beograda;\n2. Foto reportaža ili foto-rad – Zidne elektronske novine „ZEN“, čiji su autori učenici Železničke tehničke škole iz Beograda;\n3.Video forma (novinarske, umetničke, dokumentarističke, igrane dramatizacije) – „Finally over”, čiji su autori učenici Prve kragujevačke gimnazije iz Kragujevca.\nOvaj pilot konkurs predstavlja ujedno i uvod u novi ciklus "Evropskog dnevnika", koji će početi u septembru 2016, na početku nove školske godine i trajati do kraja polugodišta. Pozivamo sve škole koje nisu nagrađene u ovom pilot ciklusu da nas prate od septembra i aktivno se uključe u takmičenje. Novi konkurs trajaće do januara 2017, pod istim uslovima i sa istim temama, a dvanaest pobedničkih timova (po 4 škole iz svake kategorije) kao nagradu dobijaju sedmodnevnu ekskurziju u nekoliko zemalja Evropske unije, na koju se kreće na Dan Evrope, 9. maja 2017. godine.\nOvaj konkurs predstavlja nastavak prethodnih aktivnosti Delegacije Evropske unije u Republici Srbiji i Ministarstva kulture i informisanja Republike Srbije koji su sproveli projekat u oblasti medijske pismenosti „Ako imaš šta da kažeš-reci!“. Cilj projekta je bio da se pokrenu ili unaprede srednjoškolski časopisi, veb portali, foto i video radovi na teme u vezi sa EU. Nagrađene radove na prethodnom konkursu, nove elektronske školske časopise, unapređene veb sajtove škola možete videti na vebsajtu u delu nagrađeni radovi. Škole partneri koje su učestvovale u prethodnom projektnom ciklusu dolaze iz Beograda, Sremskih Karlovaca, Paraćina, Nove Varoši, Smederevske Palanke, Novog Sada, Čačka i Bečeja. Na vebsajtu će uskoro biti objavljeni i nagrađeni radovi u ovom ciklusu.


HP ePrint od sada i na srpskom tržištu HP ePrint od sada i na srpskom tržištu – Personal magazin\nŠtampanje sa bilo kog mesta i pomoću bilo kog uređaja na kojem je omogućena e-pošta je sada moguće zahvaljujući HP ePrint tehnologiji, dostupnoj i na srpskom tržištu. Besplatna usluga ePrint…\nŠtampanje sa bilo kog mesta i pomoću bilo kog uređaja na kojem je omogućena e-pošta je sada moguće zahvaljujući HP ePrint tehnologiji, dostupnoj i na srpskom tržištu.\nBesplatna usluga ePrint kompanije HP olakšava slanje dokumenata i fotografija na HP štampač povezan sa Internetom u kući ili kancelariji bez specijalnog softvera. Zadaci za štampanje mogu da se šalju sa raznih uređaja – Apple®, iPad™, iPhone™, Blackberry® ili sa drugog pametnog telefona, primarnog stonog računara, poslovnog ili ličnog laptop računara ili netbook računara. Zadaci za štampanje se bezbedno i pouzdano šalju e-poštom direktno do štampača korisnika. Ovakvo rešenje omogućava jednostavno deljenje štampača sa više računara kod kuće ili u kancelariji.\nHP ePrint olakšava slanje i štampanje standardnih PDF, Microsoft Word i PowerPoint datoteka, tekstualnih datoteka (.txt) i JPEG, TIFF, BMP, PNG i GIF datoteka slika. E-adresa štampača korisnika dostupna je samo osobama kojima je korisnik dao adresu ili pojedincima sa direktnim pristupom korisnikovom štampaču, na primer članovima porodice. HP ePrint takođe obezbeđuje filtriranje bezvredne pošte industrijskog standarda i pretvara e-poštu i priloge u format samo za štampanje da bi se smanjila opasnost od virusa ili štetnog sadržaja.\nŠtampač možete postaviti u zaštićeni režim i navesti osobe kojima je dozvoljeno štampanje na vašem štampaču tako što ćete posetiti Veb lokaciju www.hpeprintcenter.com i registrovati štampač. Takođe imate opciju da onemogućite uslugu ePrint u bilo kom trenutku.\nEprint funkciju podržava štampač HP DeskJet 3070A, koji će od avgusta biti prisutan na srpskom tržištu. Osim standardne USB konekcije, ovaj uredjaj je moguće povezati sa računarom i bežično, preko Wireless LAN-a. Pored ovog modela, na naše tržište stižu i novi multifunkcijski uređaji namenjeni kućnim korisnicima HP DeskJet 2050A i HP DeskJet 3050A. Cene ovih modela su pristupačne i kreću se u rasponu od 40 EUR do 80 EUR.\nHP ePrint od sada i na srpskom tržištu was last modified: July 19th, 2011 by Redakcija\nPotpuni nadzor nad kretanjem vozila na području cele Evrope


Zapošljavanje je jedno od najbolnijih pitanja posebno mladih na Kosovu, kako u većinskoj tako i kod pripadnika manjinskih zajednica. Ovaj problem se čini još većim kada se zna da u Evropi, najveći procenat mladih ima upravo Kosovo, zbog čega je i stepen zaposlenosti veoma visok.\nEvropska unija je pre nekoliko godina „prepoznala“ problem nezaposlenosti mladih i usvojila „Strategiju pametnog, održivog i inkluzivnog rasta – Evropa 2020″, čiji je cilj da 75% stanovništva između 20 i 64 godine starosti treba da bude zaposleno.\nIstraživanja javnog mnjenja na Kosovu, koje poslednjih godina sprovodi NVO Aktiv sa sedištem u Severnoj Mitrovici, nisu optimistična.\nMiodrag Milićević, izvršni direktor ove nevladine organizacije kaže da u potrazi za poslom mladi poslednjih godina napuštaju Kosovo.\n„Ispitivanje javnog mnjenja koje smo počeli da sprovodimo 2015.-te godine i zaključno sa 2018.-om godinom, pokazalo je da je na žalost primetan porast nekog beznađa srpskog naroda na Kosovu, uključujući naravno i mlade, kako na severu Kosova, tako i južno od reke Ibar. Imamo taj neki progresivan trend negde odprilike 2015.-te, odnostno 2016.-te godine, kada je taj procenat bio nekih 46 odsto, ako se ne varam do prošle godine. To su krajnje alarmantni podaci. Na žalost oni ne vide sebe ovde“, kaže Milićević.\nDirektor za Kulturu omladinu i sport u opštini Peć, Engelbert Zefaj je za Radio Goraždevac izjavio da postoje dve grupe građana kada je zapošljavanje u pitanju.\n„Traže posao a mole (Boga) da ga ne nađu. Ima i onih koji traže posao, ali uslovi nisu zadovoljavajući. Bio je ovde u Peći konkurs za posao i bilo je oko sto firmi koje su ponudile radna mesta, to su bila sve privatna preduzeća. Bilo je malo zainteresovanih, malo mladih se odazvalo na konkurs za zaposlenje“, kaže Engelbert Zefaj.\nDugoročno gledano nezaposlenost mladih je povezano i sa siromaštvom, kriminalom, bolestima zavisnosti, i to osim što utiče na zdravlje lii bezbednost građana, za posledicu pre svega, može da ima i trajni gubitak ljudskog resursa.\nNedostatak radnih mesta upravo ugrožava manje sredine u kojima žive Srbi, zbog čega se najčešće odlučuju za odlazak, kaže Tatjana Velikić iz Orahovca.\n„Jedine institucije koje ovde rade su opština, škola i ambulanta, tako da nema uslova za neki napredak ili nešto slično tome, iz razloga što se ništa ne radi po pitanju da omladina ostane ovde“, kaže Velikić\n„U poslednjih par godina od kako sam evo ja završila fakultet možda je samo dvoje ili troje zaposleno, ostali sede kod kuće, jer nemaju uslova za zapošljavanje. Ništa se ne otvara. I onda put pod noge, što bi rekli i traži svoju sreću na drugom mestu“, kaže Velikić.\nNezaposlenost podjednako pogađa i one sa srednjim i one sa visokim obrazovanjem. Građani kažu da nema novih radnih mesta, veoma su zabrinuti zbog ekonomske situacije i strahuju za svoju egzistenciju.\n„Ukoliko pričamo o tome šta je danas egzistencija za srpsku zajednicu, ali i za albansku zajednicu i ostale koji žive na Kosovu, to je, u stvari, nedostatak posla, to je jasno kao dan. Sa te strane, na žalost, koliko smo videli nema zadovoljavajućeg odgovora na institucionalnom nivou, koji bi strukturno prepoznao taj problem i naravno usvojio set nekih mehanizama, koji bi taj taj problem koliko-toliko mogli da amortizuju“, kaže Miodrag Milićević, izvršni direktor NVO Aktiv.\nObjavljeno 5. juna 2019. by Ivan MiljkovićU kategoriji DruštvoTagged zapošljavanje, Kosovo, mladih, nezaposlenost\n6. juna 2020., 20:29


RTCG - Radio Televizija Crne Gore - Nacionalni javni servis :: Politika :: "Druge namjere iza 'sječe' diplomata"\n18. 01. 2021. 19:39 >> 19:46 9\nKONSULTACIJE U MVP\nMinistarstvo vanjskih poslova trebalo je danas da otpočne konsultacije s ambasadorima. Iz tog resora, međutim, našoj Televiziji nijesu željeli da potvrde, ali ni da demantuju da li će biti sastanaka i kada, a do početka Dnevnika TVCG o konusltacijama nijesu se ni zvanično oglašavali. Sagovornici Dnevnika sumnjaju da se iza, kako kažu, "sječe" diplomata kriju druge namjere Vlade te da se time šalje loša poruka domaćoj i međunarodnoj javnosti.\nKonsultacije sa ambasadorima uobičajne su u diplomatskoj praksi, ali je kaže neuobičajan način na koji su se u ministarstvu vanjskih poslova odlučili na taj potez, kaže za Antenu M bivši ministar vanjskih poslova Crne Gore i naš nekadašnji ambasador u Sloveniji i Kini Branko Perović.\n"Vi prvo pozovete sedam ambasadora i to preko novina, pa su onda dobili poziv i svi ostali na sastanak, uz sugestiju da kupe kartu u jednom smjeru. Ja nisam čuo za takav slučaj, neobičan je i zato izuzetan. Moguće je da se iza toga kriju neke druge namjere", kazao je bivši ambasador Branko Perović.\nMomčilo Radulović iz Evropskog pokreta tvrdi da je legitimno pravo vlade da opozove ambasadore ili ih pozove na konsultacije. Sporan je, međutim, tvrdi Radulović način komunikacije nadležnih sa ambasadorima.\n"Ne možemo govoriti o kršenju obaveza, ugrožavanju državnih interesa, kada su u pitanju ambasadori koji su dobro radili svoj dio posla. A reći to tako na osnovu političke afilijacije svoje ili tuđe nije primjereno ni u diplomatskoj ni u institucionalnoj komunikaciji", kazao je Radulović.\nI za bivšeg ambasadora Perovića problematično je kaže obrazloženje Vlade da su opozvani ambasadori radili protivno interesima države.\n“Prilično revolucionarnim načinom se pokušava promijeniti nešto što se ne bi trebalo mijenjati jer spoljno politički kriterijumi, pravci i pravila nove vlasti su, u osnovnim postulatima, kompatibilni sa onom stare vlasti, a ovi ambasadori su upravo otišli na službu da slijede tu vrstu orjentacije vlastite zemlje”, ističe Radulović.\nZbog svega toga, Radulović smatra da je Vlada posla lošu poruku zemljama domaćinima tih ambasadora.\n"Vrlo je neprimjereno o sospstvenim ambasadorima i problemima govoriti tokom međunarodnih posjeta, kao što smo imali priliku da čujemo prije nekoliko dana. Naši evropski prijatelji su bili pomalo iznenađeni svim onim što je rečeno na pres konferenciji u Berlinu."\nMinistarstvo vanjskih poslova pozvalo je sve diplomatsko-konzularne predstavnike da dođu u Crnu Goru do 18. januara zbog održavanja ambasadorskih konsultacija ali o formatu u terminu sastanaka, iako su najavili javnost nijesu obavijestili. Ranije je vlada je opozvala sedmoro ambasadora čiji opoziv predsedjnik Crne Gore Milo Đukanović odbio da potpiše.\nMomčilo Radulović MVP Branko Perović\n"Vlahović ne prihvata da više nije ambasador"\n23. 02. 2021. 21\nCrna Gora posvećena unapređenju ljudskih prava\nInstrukcija MVP pokušaj političkog revanšizma


POČINJE SEZONA NA LIDU Pontonom do Velikog ratnog ostrva i ovog leta\nKupališna sezona na Lidu počinje 4. jula i građani će do plaže moći da pređu pontonom Vojske Srbije svakog dana od devet do 19 sati, sve do 1. septembra.\nVojska će i ove godine postaviti pontonski most koji spaja Kej oslobođenja i Veliko ratno ostrvo, a prelazak preko njega za posetioce i ljubitelje Lida će biti besplatan.\nFoto: opstina zemun / Promo\nZa bezbednost građana na ovom popularnom kupalištu brinuće čuvarske i spasilačke ekipe, kao i dežurna medicinska služba. Pored toga, biće obezbeđeni svi uslovi za prijatan boravak na ''zemunskom moru'', uređena plaža i tereni za sportove na pesku, pijaća voda i tuševi, ugostiteljski pultovi, navode iz opštine Zemun.\nKao i prethodnih godina, tokom trajanja letnje sezone, za sve posetioce ogranizovani su različiti programi u okviru manifestacije ''Leto na Lidu'', sa sadržajima za sve generacije, poput kreativnih radionica za decu, sportskih i kulturno – zabavnih sadržaja.\nTakođe, tokom jula i avgusta građani će biti u prilici da uživaju u upoznavanju zanimljivosti koje pruža Veliko ratno ostrvo, kao netaknuti biser prirode, Dunavska ada na ušću Save u Dunav i zaštićeno prirodno dobro, površine 211,38 hektara.\nSUNČANJE I BRČKANJE NA LIDU Zemunci na plaži dočekali i prelep zalazak\nLeto na Lidu\nTRI MILIONA LJUDI NA ADI Kupanje do nedelje, za 86 dana spasioci imali 23 intervencije\nZAŠTITNO LICE GRADA Razgovor sa novinarkom Radom Đurić: "Beograđani su se i promenili i izgubili"


Šamar Brisela Vašingtonu čuće se do Teherana - SAHAR Balkan\nŠamar Brisela Vašingtonu čuće se do Teherana\nNov 02, 2018 21:11 Europe/Sarajevo\nEvropska unija, Francuska, Njemačka i Velika Britanija nastaviće da sarađuju s Rusijom, Kinom i drugim zemljama radi očuvanja i održavanja efikasnih finansijskih kanala s Iranom, bez obzira na američke sankcije, saopštila je u petak diplomatska služba EU.\n„Kao zemlje-potpisnice Zajedničkog sveobuhvatnog plana dejstava za rješavanje iranskog nuklearnog problema preuzeli smo na sebe obavezu da radimo, prije svega, na očuvanju i održavanju efikasnih finansijskih kanala s Iranom i na daljem izvozu nafte i gasa iz Irana. U vezi s tim i drugim temama, nastavljamo saradnju s Rusijom i Kinom kao učesnicama Sporazuma, kao i s trećim zemljama koje su zainteresovane da podrže Sporazum“, navedeno je u saopštenju.\nPosljednjih sedmica, kako je saopšteno, posebno su intenzivirani napori koji su u osnovi evropske inicijative za stvaranje specijalnog mehanizma koji će omogućiti evropskim izvoznicima i uvoznicima da legalno trguju s Iranom.\nU saopštenju se dodaje da će ministri finansija Francuske, Njemačke i Velike Britanije održati sastanak o pokretanju tog mehanizma, prenosi Sputnik.


Tag / Naslednici / Vesti online\nFondacija "Peterburška politika" sastavila je listu najverovatnijih naslednika ruskog predsednika Vladimira Putina. Lista je objavljena na veb stranici Fondacije. Na listi se nalazi 19...\nVučić, naslednici i šta znači njihov izbor...\nU premijersku fotelju u novoj Vladi najverovatnije će sesti Ivica Dačić ili Ana Brnabić, prema pisanju mnogih medija. Međutim, izvori lista Danas međutim ne isključuju iznenađenje.\nLjudi, nepravda: 62 najbogatijih ima koliko i polovina svetske populacije!\nOligarsi, naftni šeici i naslednici milijardi - dok su oni sve bogatiji, milijarde ljudi jedva se prehranjuje.\nSrpska pravda teža od albanske golgote\nNaslednicima Petra Janićijevića Bojadžije, uglednog predratnog trgovca iz Vranja, uručen je ključ od lokala u glavnoj ulici, Stefana Prvovenčanog, 11. jula ove godine. Njegov slučaj je prvi...\nOni bi bili milioneri i da nisu slavni


OVO JE BRENIN ROĐENI BRAT: Progovorio o svom odnosu sa sestrom pa otkrio da li mu smeta što je u "njenoj senci" (VIDEO) | Novosti.RS\nJahić je progovorio o odnosu sa Brenom, te istakao da mu ne smeta što on nije doživeo slavu kakvu je ona pre nekoliko decenija.\n- Uvek sam joj bio velika podrška, kao stariji brat. Ništa nije loše što sam ja ostao u senci moje sestre - kazao je on u gorepomenutoj emisiji.\n- Sviram harmoniku, pevam... Trenutno radim jedan odgovoran posao koji je usko vezan za muziku, bavim se produkcijom - dodao je Faruk.\nOvako je Faruk Jahić nastupao u emisiji pre nekoliko godina:\nLepa Brena pevačica Lepa Brena pevačica brat Faruk Jahić


Vrbas se odužio heroju sa Košara: "Grom 1" dobio ulicu u centru grada - Šajkača\nHome Vesti Vrbas se odužio heroju sa Košara: “Grom 1” dobio ulicu u centru...\nVrbas se odužio heroju sa Košara: “Grom 1” dobio ulicu u centru grada\nOdbornici lokalnog parlamenta izglasali su da dosadašnji Blok Save Kovačevića u centru Vrbasa ponese ime Dragana Grubića\nNa poslednjoj ovogodišnjoj sednici Skupštine opštine Vrbas, koja je održana u sredu, 26. decembra, doneta je odluka – rešenje o utvrđivanju naziva ulica u opštini Vrbas.\nDragan Grubić je bio deo grupe “Gromovi” koja je 1998. godine podnela najveći teret u odbrani granice kod Košara. U rat je otišao sa 18 godina, a u 24. je kao vojni veteran stao u odbranu svojih povređenih i poginulih saboraca kao osnivač i predsednik humanitarne organizacije “Branioci otadžbine 98-99” koja se bavila prikupljanjem pomoći za ranjene i porodice poginulih vojnika.\nHeroj sa Košara je život izgubio 24. marta 2004. godine po povratku iz Kruševca, gde je sa svojim saborcima položio venac na spomenik palim borcima u NATO agresiji. Na autoputu kod Paraćina Dragan je istrčao iz auta kako bi pomogao vozaču automobila koji je sleteo sa puta i dok je prelazio auto-put, na njega je naleteo automobil “audi A6”.\nHeroj pod šifrovanim imenom “Grom 1” sahranjen je na groblju u Vrbasu.\n(Izvor: nasemesto.rs, foto: cojstvo.rs)\nPrevious articlePapreni doček Nove godine ispred Skupštine: Haris Džinović, Saša Kovačević, Rudimental, Rasta i ostali nas koštaju 330.000 evra!?\nNext articleHOROSKOP ZA 28. DECEMBAR 2018. GODINE: Bikovi budite promišljeni, pažljivije birajte saradnike od poverenja, Device potrudite se da pravilno usmeravate energiju


Egereši sa delegacijom Mađarske | Autonomija\nEgereši sa delegacijom Mađarske\nPredsednik Skupštine Vojvodine Šandor Egereši razgovarao je danas sa državnim sekretarom za spoljne odnose i na…\nPredsednik Skupštine Vojvodine Šandor Egereši razgovarao je danas sa državnim sekretarom za spoljne odnose i nacionalnu politiku Mađarske Ferencom Gemešijem o daljoj saradnji dve zemlje, decentralizaciji i regionalizaciji, saopštio je kabinet predsednika.\nEgereši je u razgovoru ocenio da prema Statutu Vojvodine otpor imaju prvenstveno protivnici decentralizacije i evropskog puta Srbije, ali je izrazio očekivanja da će Skupština Srbije usvojiti predloženi dokument, navodi se u saopštenju.\nFerenc Gemeši ocenio je da je regionalizacija jedno od osnovnih načela Evropske unije i da bi decentralizacija predstavljala izuzetno pozitivan signal Srbije na putu ka evropskim integracijama.\nGemeši je posebno istakao prednosti decentralizacije i regionalizacije sa aspekta dostupnosti evropskih fondova, dodaje se u saopštenju.\nU razgovorima o položaju mađarske nacionalne zajednice u Srbiji konstatovano je smanjenje broja incidenata na etničkoj osnovi u Vojvodini, piše u saopštenju.\nNaglašen je i značaj kulturne saradnje u sklopu koje će biti organizovana redovna predstavljanja mađarske i srpske kulture u gradovima dve zemlje.


Posjeta delegacije Elektroprivrede BiH\nČlanovi Vlade BPK-a Goražde sastali su se danas u Goraždu sa predstavnicima JP „Elektroprivreda“ BiH te razgovarali o pitanjima od međusobnog interesa.\nRazgovarano je o problemu naplate koncesione naknade za MHE „Osanica“, statusu „Elektrodistribucije“ Goražde u smislu njenog daljeg razvoja, problemu dugovanja za struju Kantonalne bolnice Goražde te priključenju na elektroenergetsku mrežu Planinarskog doma na Rudoj Glavi i zgrade Vlade BPK-a Goražde.\nIstaknut je i problem elektrifikacije na širem području kantona te je razgovarano o mogućnostima korištenja resursa i potencijala ovog kantona u proizvodnji detonatora i elektro ormara za potrebe bosanskohercegovačke Elektroprivrede.\nPredstavnici Elektroprivrede inicirali su danas i pitanje koje se odnosi na mogućnost dobijanja saglasnosti za istražne radove na lokalitetu Ustikoline.\nDanašnjem sastanku prisustovali su generalni direktor Elektroprivrede BiH Eldin Grabovica, izvršni direktori i predstavnici Pravne službe ovog javnog preduzeća te premijer BPK Goražde Emir Frašto i ministri u Vladi BPK Goražde.


Radio TV Stara Pazova - Promocija knjige “Spisak vojvođanskih Slovaka palih u Velikom ratu 1914 – 1918”\nPromocija knjige “Spisak vojvođanskih Slovaka palih u Velikom ratu 1914 – 1918”\nU petak je u holu pozorišne sale u Staroj Pazovi održana promocija knjige “Spisak vojvođanskih Slovaka palih u Velikom ratu 1914 – 1918” autora Jaroslava Miklovica, profesora istorije.\nNa 80 strana na srpskom i slovačkom jeziku, nalazi se tekstualni deo, dve statističke tabele i nekoliko originalnih fotografija a o publikaciji su pored autora govorili doc. dr Dalibor Denda, pukovnik, stručni saradnik Instituta za strategijska istraživanjaje i dr Milan Micić, istoričar i pomoćnik pokrajinskog sekretara za kulturno nasleđe.\nPromocija knjige je bila planirana prošle godine povodom obeležavanja 250 godina dolaska Slovaka u Staru Pazovu, što nije realizovano zbog epidemije koronavirusa i pomerano je za period povoljnije situacije. Član opere Narodnog pozorišta u Beogradu, Boris Babik je otpevao jednu pesmu o regrutovanju vojnika na slovačkom jeziku a na kraju Tamo daleko.


ECDL (European Computer Driving Licence) predstavlja međunarodni standard informatičke pismenosti kojim se na nivou EU i celog sveta definiše jedinstven okvir informatičkih znanja i veština krajnjih korisnika računara. ECDL sertifikat potvrđuje potpunu kompetentnost za korišćenje personalnog računara i osnovnih programskih aplikacija u svakodnevnom radu.\nOsnovni moduli (Osnove korišćenja računara, Osnove korišćenja interneta, Obrada teksta, Tabelarne kalkulacije)\nStandardni moduli (Prezentacije, Korišćenje baza podataka, IT Sigurnost, Online kolaboracija, Obrada slika, Obrada internet stranica, Projektno planiranje, 2D CAD, Upotreba zdravstvenog informacionog sistema)\nStandardizacija informatičke pismenosti po ECDL standardu je u skladu sa zahtevima savremenog tržišta rada. ECDL sertifikat je potreban svim građanima koji žele efikasnije da obavljaju svakodnevne poslove, traže zaposlenje ili žele dalji napredak u karijeri u privatnom ili javnom sektoru. Kao takav namenjen je studentima, rukovodiocima i zaposlenima u privatnom i javnom sektoru.\nKandidati koji žele da dobiju ECDL Sertifikat mogu da se prijave za polaganje modula na Univerzitetu Singidunum - ovlašćenom ECDL Test centru.\nECDL Start sertifikat je osnovni Evropski standard za rad na računarima koji obuhvata paket: opšteg poznavanja rada sa datotekama, obrade teksta, tabelarnih kalkulacija i korišćenje interneta.\nECDL Core sertifikat se stiče nakon uspešno položenih ECDL Start modula uz dodatak modula za izradu prezentacija i baza podataka.\nECDL Profil sertifikat se stiče nakon uspešno položenih ECDL Start modula uz dodatak jednog ili više standard modula za IT sigurnost, on-line kolaboraciju, obradu slike, obradu internet stranica, projektno planiranje, 2D CAD, izradu prezentacija, baza podataka ili upotrebu zdravstvenog informacionog sistema.\nStudenti Univerziteta Singidunum imaju posebne finansijske pogodnosti:\n25% popusta na cenu indeksa (popust je izražen bez PDV) i\n50% na cenu testiranja po jednom modulu (popust je izražen bez PDV)\nZa gotovo svako radno mesto potrebno je poznavanje rada na računaru i poslodavci veoma često traže dokaz o tome. Sa ECDL međunarodno priznatom diplomom, kandidat budućem poslodavcu dokazuje da je osposobljen za korišćenje računara. Usvajanje ECDL-a kao standarda informatičke pismenosti na nivou kompanije obezbeđuje i uštedu vremena i resursa prilikom zapošljavanja novih kadrova.\nSva vaša pitanja možete poslati na e-mail: ecdl@singidunum.ac.rs\nZa više informacija posetite zvanični sajt:


Sud vratio optužnicu za ubistvo Ćuruvije na dopunu istrage : Nadlanu.com\nObjavljeno 24. jul 2014. / 15:01:24\nKrivično vanpretresno veće naložilo je Tužilaštvu za organizovani kriminal da u roku od tri dana donese naredbu o dopuni istrage radi boljeg razjašnjenja stvari u tom predmetu, izjavila je danas Tanjugu branilac dvojice optuženih, advokat Zora Dobričanin Nikodinović.\nOna je dodala da je sud usvojio prigovore koje su branioci istakli u odgovoru na optužnicu, podignutu početkom juna ove godine.\nDobričanin Nikodinović je navela da je i Apelacioni sud usvojio žalbu odbrane na rešenje kojim je njenim klijentima Milanu Radonjiću i Ratku Romiću produžen pritvor i naložio Specijalnom sudu da ponovi razmotri razloge za produženje pritvora.\nTužilaštvo za organizovani kriminal podiglo je 6. juna optužnicu protiv četvorice bivših pripadnika Državne bezbednosti zbog sumnje da su "iz niskih pobuda" ubili novinara i vlasnika lista "Dnevni telegraf" Slavka Ćuruvije 11. aprila 1999. godine.\nOptuženi su tadašnji načelnik Resora DB Radomir Marković, načelnik beogradskg centra DB-a Milan Radonjić, glavni obaveštajni inspektor u Drugoj upravi resora Ratko Romić i pripadnik rezervnog sastava tog resora Miroslav Kurak.\nUbistvo je izvršeno u dvorištu ispred ulaza u zgradu, gde su se nalazile prostorije marketing službe Dnevnog telegrafa, u vremenu između 16 i 39 i 16 i 45.\nRadonjić i Romić su u pritvoru od hapšenja 13. januara,\nKljučni svedok u ovoj istrazi nakon čijeg iskaza su uhapšeni oprtuženi 13. januara ove godine je nekadasnsji pripadnik DB, odnosno komadant jedinice za specijalne operacije Milorad Ulemek Legija.


Povećan broj napada na policiju u Trebinju\nHronika | 19.05.2021\nPolicijska uprava Trebinje je u proteklom mjesecu zabilježila najviše počinjenih djela u napadima na policiju, kada su i policijski službenici bili prinuđeni da upotrebljavaju silu, saopšteno je danas na pres konferenciji ove uprave za period april.\nNajviše počinjenih djela odnosi se na ometanje državnih organa, privrednih društava i drugih pravnih lica u vršenju javnih funkcija, kada je počinjeno devet ovakvih prekršaja, na vrijeđanje sedam prekršaja, dok je u tučama, fizičkim napadima i posluživanju alkohola počinjeno šest prekršaja.\nNačelnik PU Trebinje Siniša Laketa je istakao da policija ne negira da su se u gradu od početka godine desile četiri paljevine automobila i da je bilo drugih krivičnih djela, ali dodaje da je, otkako su prije nekoliko godina počele da se u Hercegovini dešavaju ove paljevine, polovina njih razriješena, od čega u ovoj godini dvije.\nI on se složio sa zaključcima donesenim na zasjedanju Skupštine grada da je potrebno povećati video nadzor, naročito na frekventnijim raskrsnicama u gradu i dodao da imaju dovoljan broj policijskih službenika za obavljanje svojih poslova.\nOn je potvrdio da je policija upotrijebila silu nad Trebinjcem koji tvrdi da ga je policija pretukla, ali da imaju evidentiran napad na službeno lice, okvalifikovan kao takav od strane Okružnog tužilaštva u Trebinju, a da su sve zabilježile kamere.\n"Na kamerama postoje svi dokazi od momenta kada je lice zaustavljano od strane Jedinice žandarmerije MUP-a RS do momenta kada je lišeno slobode, dovedeno u prostorije za zadržavanje i onaj momenat kada je boravilo u tim prostorijama i kada mu je ukazana ljekarska pomoć, a svi ti snimci se nalaze u Okružnom javnom tužilaštvu Trebinje", naveo je Laketa.\nKaže da će u cilju istrage tužilac i MUP RS odlučiti da li će te snimke ustupiti javnosti.\nU Policijskoj upravi Trebinje je navedeno da je, i pored ovih nemilih događaja, stanje bezbjednosti u Trebinju zadovoljavajuće, te da građani Trebinja nemaju razloga za zabrinutost, a da se novi rezultati pojedinih aktivnosti njihovih službenika mogu uskoro očekivati.


Omiljeni BMW dobio i predivnu karavansku verziju\nMondo\t18.06.2019 20:32\nPre nešto više od mesec izvestili smo vas da BMW vrši finalna testiranja nove "trojke" u karavanskoj verziji na Nirburgringu.\nSada je bavarski proizvođač predstavio finalnu verziju čija je zvanična oznaka G21.\nMože se reću da su razlike, u odnosu na sedan opciju, minimalne, što je očekivano.\nOsim oblika zadnjeg dela i petih vrata, koja se mogu otvarati i parcijalno, drugih dizajnerskih razlika nema. Ruku na srce, one i nisu potrebne jer nova "trojka" izgleda perfektno.\nIpak, karavan je prostraniji. Dugačak je 4,7 metara, a veoma je bitan podatak da je međuosovinsko rastojanje povećano na 4 centimetra.\nPrtljažni prostor je zapremine 500 litara, a preklapanjem naslona zadnje klupe može se triput povećati.\nMotorizacija je identična sedan ponudi, tako da ćemo se podsetiti samo najjače verzije M340i, koja podrazumeva motor od 374 konjskih snaga, osmostepeni Steptronic menjač i xDrive sistem. Tada se karavan pretvara u raketu, jer do "stotke" stiže za samo 4,5 sekundi! Najjača verzija je za centimetar spuštenija od drugih opcija, a značajno je i kruća uz adaptivno M Sport ogibljenje.\nNajavljena je cena najjeftinije verzije – BMW 318d karavan će u Nemačkoj koštati 39.400 eura.


Da li će paraobavještajna Stranka za BiH biti reanimirana? – Ekran\nHome / VIJESTI / BOSNA I HERCEGOVINA / Da li će paraobavještajna Stranka za BiH biti reanimirana?\nDa li će paraobavještajna Stranka za BiH biti reanimirana?\nEkran 3 sedmice ago\tBOSNA I HERCEGOVINA, ISTRAŽIVANJA, VIJESTI Leave a comment 146 Views\nInformacije koje govore o reanimiranju “uspavane” Stranke za BiH (SBiH), posebno imena koja se spominju u ovoj akciji, izuzimajući Semira Efendića, zapravo najavljuju snažni ruski upliv u bh politiku. Navodno “približavanje”, najboljeg ruskog igrača u bh politici Harisa Silajdžića vlastitoj stranci, kao i priklanjanje ovoj propaloj političkoj organizaciji nekih istaknutih članova SDA, upućuje na to da rusko/srpska politika želi stvoriti novog poželjnog “bošnjačkog partnera”!\nProjekat SBB je očigledno propao, a projekat NiP je u silaznoj putanji prije nego se vinuo u visine, tako da je, prema našim procjenama, ispravno povučen potez u pravcu zadovoljavanja ruskih interesa u BiH. Naravno, to znači da će BiH i dalje biti poprište obavještajnih borbi, a građani će moći dobiti neku vrstu presjeka onih koji su skloniji Rusiji nego Zapadu, a vrlo često su bili podržavani sa Zapada.\nSBiH ukoliko bude reanimirana bit će to učinjeno isključivo zbog ostvarenja ruske dominacie u BiH i priklanjanja “bošnjačke politike” ruskim interesima, što Izetbegović i SDA nisu činili u skladu sa očekivanjima “istočnog bloka”. Takvo nečinjenje nije rađeno zbog neke ozbiljne politike ili strategije (čega apsolutno nema u bošnjačkoj politici), nego isključivo iz partnerstva sa islamskim i proislamskim organizacijama koje nisu pod uticajem Rusije. Ukoliko dođe do reanimacije SBiH, to će biti isključivo iz ovih razloga.\nČak i ako ne dođe do toga, sama činjenica da postoje takve inicijative govori o katastrofalnoj politici Zapada prema BiH, posebno EU. Koketiranje sa Rusijom, čak otvorena podrška njihovoj obavještajnoj mreži, dovelo je do jačanja uticaja ove velesile u BiH, a samim tim i na Balkanu. Zapadne organizacije poput USAID i EU organizacija i danas podržavaju dijelove ruskih obavještajnih mreža, posebno u obrazovanju i medijima. Stoga se mora postaviti pitanje u ime kojih interesa oni to čine, kada je očigledno šta se dešava?! Da li je Zapadu važnije da nema samosvojnost i svijest o sebi, nego da njome ovlada Rusija? Birokratizirani diletanti u EU to očigledno ne mogu shvatiti kao ozbiljno pitanje.\nPrevious Samohvale “trojke” su opasne po živote građana\nNext Ko je Silajdžić, nedvosmisleno govori i to ko ga hvali!


Tag / Hipodrom / Vesti online\nFOTO: Điha, điha četiri noge...\nEmili Agnes nikada nećete moći da vidite na utakmicama Premijer lige. Jedna od najpoznatijih britanskih manekenki ne haje za fudbalom, ali zato obožava da posećuje hipodrom.\nDirektor "Hipodroma" spasava Karleušu\nPosle Arene i Ušća, Jelena Karleuša je rešila da propadne i na Hipodromu, ali izgleda da će je u tome sprečiti direktor ove ustanove Branimir Jovanović.\nKarleuša hoće na hipodrom\nJelena Karleuša na svom Tviter nalogu objavila je da je počela zvanične pregovore o održavanju koncerta na beogradskom Hipodromu.\nAca Lukas o Karleuši: Ne gledam konje\nEstradni rat traje li traje... Seka Aleksić i Aca Lukas sa jedne, Jelena Karleuša sa druge strane.\nJK: Pevaću na hipodromu pred 200.000 ljudi\nKim Džong Un nigde ne ide bez radnog stola\nVođa Severne Koreje Kim Džong Un posetio je nedavno jedan hipodrom, na kojem su mu nasred livade doneli i radni sto, kako bi mogao da daje naredbe svojoj vojsci.


Četvrtak, 28.09.2017 | 12:00\n„Pametni gradovi“ i razvoj IoT rješenja predstavljeni su prvog dana Infofesta i izazvali su veliku pažnju prisutnih. Vuk Vukašinović, ekspert za razvoj softverskih proizvoda u Telekomu govorio je o: monitoringu kvaliteta vazduha i buke, pametnim parkinzima, pametnim klupama, rješenjima za odvoz otpada i sistemu pametnog navodjanjavanja, kao IoT rješenjima koje kompanija može da ponudi crnogorskim gradovima. Pametna rješenja u boljoj organizaciji i funkcionalnosti gradova odnose se prije svega na povećanje kvaliteta života građana, ali i smanjenje troškova lokalnih samouprava.\nDrugog dana festivala predstavljen je uspješan primjer saradnje tri operatora i Agencije za elektronsku komunikaciju i poštansku djelatnost, u uspostavljanju inovativnog rješenja za registraciju korisnika. Riječ o elektronskoj registraciji pripejd korisnika u Crnoj Gori, koju je predstavila Milanka Đonović, ekspert u Sektoru za poslovne korisnike Crnogorskog Telekoma. Tim stručnjaka tri operatora radili su zajednički na razvoju rješenja koji je umnogome olakšao sam proces registracije i učinio ga transparentnijim, a posebno doprinio boljem korisničkom iskustvu. Aplikacija koja je razvijena je prva ove vrste u regionu, a takođe i jedna od prvih u Evropi.


Policija predmet Dragičević predala tužilaštvu: Nema elemenata krivičnog djela – Haber.ba\nPolicija predmet Dragičević predala tužilaštvu: Nema elemenata krivičnog djela\nDarko Ćulum, direktor policije bh. entiteta Republika Srpska, izjavio je danas da će dodatni nalaz obdukcije tijela Davida Dragičevića (21) biti dostavljen porodici, a da prema nezvaničnim informacijama novi nalaz potvrđuje prvi.\nDavid Dragičević - Fokus.ba\n“Jutros smo kompletan izvještaj predali Tužilaštvu sa svim što smo uradili u istrazi. Obducent će dostaviti svoj nalaz tužilaštvu i šta god tužilac bude naložio da se radi mi ćemo to raditi”, rekao je Ćulum.\nOn je u jutarnjim satima razgovarao s porodicom i upoznao ih s onim što je policija uradila u istrazi, javlja Anadolu Agency.\n“Istragom, što je urađeno do sada, ne postoje elementi krivičnog djela”, rekao je direktor policije.\nOdgovarajući na pitanja novinara rekao je da su predstavnike FBI upoznali sa svim koracima koje su preduzeli i konsultovali se s njima.\n“I oni smatraju da je policija uradila sve što je bilo u njenoj moći do sada kada je u pitanju ova istraga”, kazao je Ćulum.\nIstakao je da policija neće dobiti nalaz obdukcije nego da se on predaje tužiocu.\nTijelo Davida Dragičevića pronađeno je šest dana nakon što je prijavljen njegov nestanak 18. marta. Roditelji insistiraju da se otkrije istina šta se desilo njihovom sinu prije nego što se utopio, a najavili su da će sahranu organizovati nakon što saznaju vrijeme Davidove smrti.\nTeme:David Dragičević, istraga, Tužilaštvo BiH


Šveđani su jedno od najprijatnijih iznenađenja na Svetskom prvenstvu, nakon što su završili kao prvi u F grupi sa Nemačkom, Meksikom i Južnom Korejom dobru partiju pružili su i u pobedi nad Švajcarskom (1:0) u osmini finala, pa pomoćni trener Peter Vetergren poručuje da imaju puno samopouzdanja.\n"Ne mislim da nas poštuju u Engleskoj. Javnost ne veruje da ćemo pobediti, pritisak je na Englezima", rekao je Vetergren, a preneo Skaj.\nFudbaler Švedske Sebastijan Larson poručio je da oseća da svi u Engleskoj unapred vide svoje igrače u polufinalu.\n"Mi smo mlad tim, imamo dobrog selektora, igramo sa puno samopouzdanja. Atmosfera u timu je vesela i srećni smo zbog navijača", naveo je Larson.\nŠveđani imaju za cilj da prvi put posle 24 godine dođu do polufinala Svetskog prvenstva, kao što je to slučaj bio u SAD-u 1994. godine.


ŽENSKA PRAVA U SRBIJI: OD PAPIRA DO REALNOSTI JOŠ JE DUG PUT\nHome / VESTI / Vesti iz EPuS-a / ŽENSKA PRAVA U SRBIJI: OD PAPIRA DO REALNOSTI JOŠ JE DUG PUT\nU okviru Programa Podeli svoje znanje – Postani mentorka, u subotu 5. marta održana je tradicionalna Mentorska šetnja povodom Dana žena u partnerstvu sa organizacijom Vital Voices, a nastavila se javnom debatom na temu „Od papira do realnosti: ženska prava u Srbiji“.\nSkup je započeo okupljanjem na Trgu Svetog Save, nakon čega su učesnice krenule u simboličnu šetnju Omladinskom ulicom i Ibarskim kejom. Srbija se tako našla na mapi globalnih mentorskih šetnji u organizaciji Vajtal Vojses sa jednom od 87 šetnji održanih u 59 zemalja širom sveta sa ciljem da pokaže snagu ženskog liderstva i ujedini žene u podršci drugim ženama.\nUčesnice debate održane nakon Šetnje, osvrnule su se na stanje ženskih prava u Srbiji sa podsećanjem na ulogu žena i ženskih pokreta u ostvarivanju prava žena. Takođe, posebna pažnja bila je posvećena i značaju deljenja znanja i mentorstva u ovim procesima. Događaju su prisustvovale mentorine, mentorke i alumnistkinje programa, kao i zainteresovane građanke Kraljeva i mediji.\nGovornice na debati su bile Biljana Maletin, nezavisna ekspertkinja, Milana Lazić, koordinatorka za ljudsku bezbednost i rodnu ravnopravnost iz Tima za socijalno uključivanje i smanjenje siromaštva Vlade Republike Srbije i Marina Blagojević Hjuson, naučna savetnica sa Instituta za kriminološka i sociološka istraživanja u Beogradu, a diskusiju je moderirala Svetlana Stefanović, menadžerka programa „Podeli svoje znanje - postani mentorka“.\nSvetlana Stefanović je na početku debate istakla da je 8. mart dan podsetnik, dobar trenutak da se podsetimo svih žena koje su se kroz istoriju borile za svoja i naša prava. Takođe, veoma je važno naglasitii da se borba za ženska prava mora spustiti i na lokalni nivo, kao i da treba raditi na osnaživanju žena u ruralnim predelima. “Ovo nije samo borba žena, već zajednička borba muškaraca i žena, da nama i novim generacijama budućnost bude bezbednija i ravnopravna.”\nStefanović je podsetila prisutne da je u procesu izrada novog Nacionalnog akcionog plana za primenu Rezolucije 1325 Saveta Bezbednosti Ujedninjenih nacija Žene, mir i bezbednost u Republici Srbiji (2016-2020), kao i da je Srbija potpisnica Istanbulske konvencije u skladu sa kojom je od izuzetne važnosti usaglašavanje postojećih zakona. U procesu donošenja je i Zakon o ravnopravnosti žena i muškaraca.\nBiljana Maletin se osvrnula na značaj Ženske platforme za razvoj Srbije 2014-2020, koja ima za cilj da otvori stalni dijalog i ukaže na mogućnosti i potrebe koje za sada ostaju skrivene. Na trećoj Palićkoj konferenciji, zajedničkim radom formulisana je Platforma koja je proizišla iz objektivnog prikaza stanja i ujedno ponudila scenario razvoja Srbije koji u potpunosti bio zasnovan na principima rodne ravnopravnosti u svim poljima društvenog života. “Mi smo nositeljke baklje promena i borbe za potpunu ravnopravnost, a naša misija je da stvaramo istoriju”, istakla je Maletin.\nMilana Lazić je podsetila prisutne na istoriju borbe za ženska prava u Srbiji i bliže objasnila Indeks rodne ravnopravnosti koji za cilj ima merenje rodne ravnopravnosti. Indeks rodne ravnopravnosti koji Evropski institut za rodnu ravnopravnost izrađuje od 2013. godine, prvi put je urađen i za Srbiju. Indeks prati napredak u ostvarivanju rodne ravnopravnosti i pruža ocenu stanja u četiri domena – rad i novac, znanje, vreme, moć i zdravlje. Srbija je prva zemlja Zapadnog Balkana za koju je izrađen Indeks po metodologiji Instituta. Naša država najviše zaostaje za Evropskom unijom u kategoriji položaja žena u oblasti rada i novca (čak 33% žena je nezaposleno), a najmanje u oblasti zdravlja, dok je iznad proseka EU kada je reč o moći, odnosno učešću žena u odlučivanju i upravljačkim strukturama. Lazić je sa prisutnim učesnicama podelila šta za nju znači mentorstvo i izrazila je želju da i ona bude deo Programa sledeće generacije.\nMarina Blagojević Hjuson govorila je o istoriji ženskog pokreta u Srbiji, koja je krunisana prvom konferencijom žena 1978. godine. Marina je govorila o nevidljivosti ženske delatne moći, kako se kroz kulturu proizvodi rodna nejednakost i kako postoji mnoštvo slojeva koji proizvode tu “drugost”.\nOna je takođe ukazala na bitan fenomen, a to je povezanost ženskosti i brige, na individualnom i kolektivnom nivou. “Kod nas se rod konstruisao drugačije nego na Zapadu. Žene su u tom konstruktu kultura, a muškarci predstavljaju prirodu, što dovodi do drugaćije vrste izbora, a samim tim i do rodne diskriminacije. Individualno osnaživanje je izuzetno bitno jer ono vodi do grupnog osnaživanja, a ono zatim dovodi i do ukorenjavanja. Kada su ženska prava ukorenjena, njihovo osporavanje samim tim postaje nemoguće.” istakla je Marina. Ona je naglasila da je feminizam inovacija i da je pomeranje ka deesencijalizaciji neophodno, jer je potrebno prevazići uvreženi model mišljenja.\nPosle izuzetno inspirativne i interaktivne debate, prisutne su došle do zaključka da žensko pitanje nije čak ni rodno, vec društveno, civilizacijsko pitanje. Potrebno je prevazići negativne tradicije, afirmisati pozitivno i boriti se protiv patrijarhata u ideološkoj i visokoakademskoj sferi, što se najbolje oslikava kroz upotrebu rodno senzitivnog jezika.


DAVIDOVIĆEVA: ZA USPJEŠNE SPORTISTE 130.000 KM - Novosti Plus\nDAVIDOVIĆEVA: ZA USPJEŠNE SPORTISTE 130.000 KM\nResorni ministar Sonja Davidović izjavila je da je dodijeljeno 60 stipendija perspektivnim sportistima, sportistima sa invaliditetom i potencijalnim olimpijskim kandidatima.\n“Neophodno je ulaganje u mlade naraštaje u sportu kako bi imali bolju i svjetliju budućnost sporta u Republici Srpskoj. Za stipendije smo izdvojili 130.000 KM iz budžeta Republike Srpske, a iznos stipendije je od 2.000 do 3.000 KM. Na nama je zadatak da radimo na tome da ti iznosi budu veći”, rekla je Davidovićeva novinarima prije promocije.\nDavidovićeva je navela da su današnju promociju stipendista uveličali proslavljeni sportisti Slađana Golić, Mladen Bojinović, Željko Panić i Stojan Vranješ, koji će mladim nadama prenijeti svoja iskustva i dodatno ih motivisati.\nProslavljena košarkašica Slađana Golić rekla je da je presrećna što ima priliku da se druži sa talentovanim sportistima Srpske.\nStipendista u kategoriji sportista sa invaliditetom Biljana Nedić rekla je da svaka podrška dobro dođe jer dokazuje da neko prepoznaje trud i rad i sve to na neki način nagradi.\n← Fond PIO: PONOVO MJERE ZAŠTITE ZBOG VIRUSA KORONA\nDodik i Vučić se dogovorili da Republika Srpska i Srbija izgrade memorijalni centar u Donjoj Gradin →


Jagodina dovodi mlade fudbalere | FudbalInfo\nPored 13 potpisa profesionalnih i stipendijskih ugovora, kojima su se mladji igrači FK „Jagodine“ početkom novembra obavezali na vernost klubu, još četiri super talentovana igrača je potpisalo profesionalne ugovore za FK Jagodina.\n-“Ovoliki broj kvalitetnih igrača koji sa velikom voljom i energijom potpisuju ugovore za Jagodinu, govore o tome kako je rad u Omladinskoj školi FK „Jagodina“ na veoma visokom nivou.\nDo kraja prelaznog roka dovodimo i veliki broj najtalentovanijih dečaka iz Srbije koje smo skautirali poslednjih godinu dana i time dodatno ojačavamo bazu za stvaranje novih reprezentativaca Srbije, koji kao na traci izlaze iz skole fudbala FK „Jagodina“. – kaže direktor Omladinske škole Srdjan Lukić.\nPored ovoga a u skladu sa novom stretegijom kluba, dovodimo i trenere, najbolje stručnjake za rad sa maldjom kategorijom, već su nam pristupili treneri Ivan Kurčubić iz Ivanjice, Marko Pavković iz Smedervske Palanke i Mišić Srećko iz Kučeva.”\nVeselinović u PAOK-u


Češka: Policija traži ukidanje imuniteta kandidatu za premijera - CdM\nČeška: Policija traži ukidanje imuniteta kandidatu za premijera\nČeška policija zatražila je od parlamenta da omogući krivičnu istragu protiv potencijalnog češkog premijera, lidera najjače stranke ANO, Andreja Babiša.\nTo je učinjeno zbog sumnjivih dotacija iz fondova EU njegovoj farmi Rodino gnijezdo, koje provjerava i Unija.\n“Danas sam od policije dobio zahtjev da odobrimo krivično gonjenje dvojice poslanika, Andreja Babiša i Jaroslava Faltineka”, potvrdio je šef Poslaničkog doma češkog parlamenta Jan Hamaček.\nO ukidanju poslaničkog mandata Babišu Odbor za mandate i imunitet donjeg doma parlamenta odlučiće 5. septembra, prije parlamentarnih izbora zakazanih za kraj oktobra, na kojima Babiš očekuje, prema trenutnim anketama, 33 odsto glasova birača, a za sebe premijersku funkciju.\nBabiš je do maja bio vicepremijer i ministar finansija u vladi socijaldemokratskog premijera Bohuslava Sobotke kada je na pritisak premijera podnio ostavku upravo zbog podozrenja za mahinacije s porezom i evropskim fondovima. On je drugi najbogatiji privrednik u Češkoj, najbogatiji je Slovak i tajkun je petrohemijske i prehrambene industrije.\nIstragu mogućih mahinacija i prevara oko dotacija za Rodino gnuhezdo vodi nezavisno od češke policije i Evropska služba za suzbijanje prevara (OLAF).\nBabiš, koji je i do sada na sve optužba i pitanja o farmi odgovarao da je sve u redu, optužio je danas ostale političke stranke da pokušavaju da ga politički likvidiraju pred parlamentarne izbore.\nZbog podozrenja da Babiš koristi političke funkcije za profit svojih preduzeća a svoje medije, prije svega dnevnik Mlada fronta Dnes da napada i kompromituje svoje političke suparnike i protivnike, parlament je usvojio poseban Zakon o sukobu interesa za članove vlade, po kojima im je zabranjeno da posjeduje medije i da njihova preduzeća dobijaju državne dotacije i poreske olakšice.\nBabiš, koga u svijetu mediji povremeno nazivaju Babiskoni povlačeći paralele s bivšim italijanskim premijerom Silvijom Berluskonijem, prijetio je posle usvajanja tog zakona da će tužiti Češku EU zato što mu ne dozvoljava da bude u sukobu interesa, ali je Agrofert privremeno preveo u povjerenički fond kako bi mogao da ostane u vladi.\nTagoviAndrej Babiš Češka imunitet policija


Kada je Dejan Bodiroga „rešio“ „Palakanestro“\nHome » Evropska košarka » Kada je Dejan Bodiroga „rešio“ „Palakanestro“\nOlimpija iz Milana, koja je tokom godina bila poznata i po „sponzorskim imenima“ (Stefanel, Armani, Filips…), svakako je najtrofejniji italijanski košarkaški klub. Ipak, taj tim je imao veliku krizu od kraja osamdesetih godina prošlog veka, pa do početka druge decenije ovog veka, u kojima je često beležio rezultate koji su daleko od renomea ovog kluba. Ali i u tim neuspešnim sezonama, jedna sezona je za ovaj tim bila itekako uspešna i nje se navijači ovog tima vrlo rado sećaju.\nU plej-of italijanskog prvenstva 1996. godine Olimpija, koja je tada nosila ime Stefanel i koju je sa klupe predvodio Bogdan Tanjević, ušla je kao petoplasirani tim regularnog dela „Palakanestra“. Nije bilo puno onih koji su u tom trenutku verovali da tim iz Milana može da igra zapaženiju ulogu, ali pošto su u četvrtfinalu posle dva susreta izbacili Vareze, a potom u polufinalu posle četiri duela i prvoplasirani tim regularnog dela sezone Virtus iz Bolonje, igrači Stefanela došli su u poziciju da se bore za šampionsku titulu. Protivnik u finalu bio im je još jedan bolonjski tim, tih godina veoma jak tim Fortituda (tada poznat po “sponzorskom” imenu Timsistem).\nDejan Bodiroga i Boša Tanjević – Tvorci velikog uspeha Stefanela.\nBolonjezi su slavili u prvom duelu, da bi Olimpija uzvratila u drugom meču, a onda je na red došao treći duel u Bolonji, za koji su mnogi smatrali da će biti odlučujući u borbi za šampionsku titulu. Bio je to neizvestan duel u prepunoj dvorani u Bolonji, pa je pitanje pobednika odlučeno u samoj završnici susreta. Na oko 10 sekundi pre kraja rezultat je bio 68:68, a gosti iz Milana su imali napad. Odgovornost da reši utakmicu preuzeo je jedan od najboljih igrača gostiju Dejan Bodiroga, koji je i na insistiranje trenera Tanjevića trebalo da posle igre 1 na 1 sa istekom vremena uputi poslednji šut u regularnom delu susreta.\nPošto je prihvatio loptu na oko 10 metara od koša protivnika, saigrači su „očistili“ stranu Bodorigi, koji je prvo sačekao da još malo vremena istekne, da bi potom na nešto više od 5 sekundi pre poslednjeg zvuka sirene krenuo u realizaciju napada. Krenuo je „Beli Medžik“ (nadimak koji je tih godina u Italiji krasio Bodirogu) u prodor sa desne strane, da bi se potom naglo zaustavio na oko 4 metra od koša protivnika i potom gracioznim skok šutom sa poludistance „pocepao“ mrežicu koša i doneo svom timu pobedu, pošto u preostalih par sekundi domaćini nisu uspeli ni da upute šut ka košu.\nDejan Bodiroga – Proslava koša koji je „rešio“ italijansko prvenstvo 1996. godine.\nGostujući igrači su odmah potrčali u zagrljaj Bodirogi, sa kojim su zajedno na parketu proslavili važan trijumf i sve to dok su sa tribina bili „zasuti“ raznim predmetima. I dok su pojedini igrači Milana vrlo brzo otišli sa terena, želeći na taj način da izbegnu neki zalutali predmet sa tribina, Dejan Bodiroga nije „bežao“, već je u zagrljaju sa saigračem Rolandom Blekmenom (koji takođe nije imao nameru da „beži“ sa parketa) proslavio ispostaviće se ključan trijumf Stefanela na putu ka šampionskoj tituli.\nIgrači Stefanala dobili su i četvrti meč finala i tako sa 3-1 u seriji osvojili šampionsku titulu, ali je po mnogima ključan detalj u osvajanju titule Milaneza posle 7 godina bio koš Dejana Bodiroge u Bolonji, u poslednjim trenucima trećeg meča finala. Kako je izgledao pogodak u njegovom stilu, kojim je Dejan Bodiroga odlučio treći meč finala košarkaškog prvenstva Italije 1996. godine, ali i kojim je po mnogim procenama prelomio celu tu finalnu seriju, možete se podsetiti na snimku koji je pred vama.


U Beogradu održan treći EACN Matchmaking Event - Aktuelnosti - Automobilski Klaster Srbije\nTreći Matchmaking EACN događaj ovaj put na temu „Virtualizacija proizvodnih procesa“, održan je od 4. do 6. marta 2020. u Beogradu, Srbija.\nDogađaj je organizovao Automobilski klaster Srbije (AC Serbia), a učestvovalo je blizu 30 predstavnika iz 20 organizacija partnera EACN konzorcijuma i kompanija zainteresovanih za aktivnosti EACN mreže. Ovoliki broj učesnika je postignut tako što su pojedine kompanije učestvovale online a sve zbog zabrinutosti u vezi širenja korona virusa. Kao i na prethodnim sastancima glavni cilj događaja je bio identifikacija inovacionih projektnih koncepata među MSP, a sa ciljem podsticanja zajedničkih razvojnih projekata.\nVredno je spomenuti da je na ovom događaju bio prisutan veliki broj kompanija sa iskustvom u pružanju usluga u digitalnim tehnologijama kao što su veštačka inteligencija i virtuelna stvarnost.\nKao rezultat ovog sastanka identifikovan je veći broj mogućnosti za saradnju među kompanijama, a dogovoreno je i da se napori u narednim mesecima usmere na potragu za drugim kompanijama sa sličnim problemima, zainteresiranim za razvoj zajedničkih projekata. Pored B2B sastanaka bila je organizovana i posete kompaniji Albon Engineering u Srbiji koja je specijalizirana za proizvodnju delova za motore.\nTokom ovog događaja Automobilskiklaster Srbije je organizovao i događaj pod nazivom Demolab, u saradnji sa kompanijama Zumoko i Mitsubishi Electrics. Cilj DemoLab-a je bio da učesnici bolje razumeju, vide i isprobaju tehnologije virtualizacije, poput korištenja naočara za virtualnu stvarnost koje se mogu koristiti za različite industrijske aplikacije.\nOvaj Matchamaking Event bio je dobra prilika da učesnici ponovo razmene iskustva vezana za zajedničke projekte o kojima su ranije razgovarali na teme „Elastičnost proizvodnih procesa“ i „Robotika + AI“.


12. Juna 2011. 18. Avgusta 2020. Arhiva Visoko.co.ba\nSarajevski privrednik Nihad Imamović, nakon propusta bh. pravosuđa da pokrene postupak u predmetu ‘Reket’ koji je on otkrio, izjavio je za FACE TV da se ne osjeća gubitnikom već da se radi o porazu pravosuđa.\nIako se radi o vrlo dokumentovanom slučaju, za koji su pravosudne institucije BiH utvrdile da nema dovoljno dokaza, Imamović je kazao da ipak vjeruje u pravdu i da će jednog dana neko za ovo odgovarati.\nOn je rekao da afera ‘Reket’ nije razlog zbog kojeg je otišao sa čelne pozicije ASA Holdinga, već da je to umor nakon 15 godina vođenja kompanije.\nImamović je kazao da ga u posljednje vrijeme opstruiraju SDP-ovi kadrovi u organima vlasti, navevši primjer federalnog premijera Nermina Nikšića koji odbija da se pojavi na sjednicama Udruženja poslodavaca FBiH i Socijalno-ekonomskog vijeća jer se on nalazi na čelnim pozicijama tih tijela.\nOn je izjavio da mu je jedan član SDP-a prenio poruku da se treba maknuti i sa pozicije prvog čovjeka KK ‘Bosna’ ukoliko želi dobro tom klubu.\nImamović je rekao da je očito da će se afera ‘Reket’ sada završiti na samo jednom čovjeku, privredniku Seji Hasiboviću koji zasigurno snosi najmanju odgovornost, poput profesionalaca iz federalnog MUP-a koji su radili istragu, a potom brzo maknuti sa svojih radnih mjesta ili penzionisani.


Volodimir Grojsman novi premijer Ukrajine\nPredsednik ukrajinskog parlamenta Volodimir Grojsman izabran je danas za premijera Ukrajine, na predlog šefa države Petra Porošenka.\nČlanovi Vrhovne rade prihvatili su ostavku premijera Arsenija Jacenjuka i izglasali Grojsmana za predsednika vlade, sa 257 glasova za i 50 protiv, prenosi Bi-Bi-Si.\nPredsednik Ukrajine Petro Porošneko prethodno je, u pokušaju da okonča političku krizu u zemlji, pozvao poslanike da podrže Grojsmana koji bi, kako je rekao, mogao da postane najmladji premijer u istoriji Ukrajine, prenela je agencija TASS.\nDosadašnji premijer Jacenjuk ponudio je u nedelju ostavku zbog sporih reformi i korupcionaških afera. Njegova vlada je u februaru preživela glasnje o poverenju, ali su dve partije zatim izašle iz koalicije.\nGrojsman (38), koji je donedavno smatran za predsednikovog čoveka od poverenja, usprotivio se Porošenkovim pokušajima da na važne funkcije u novoj vladi imenuje svoje pristalice kako bi pojačao kontrolu nad izvršnom vlašću.\nGrojsman je 2006. godine sa samo 28 godina izabran za gradonačelnika Vinicije, grada na zapadu Ukrajine, a četiri godine kasnije ponovo je izabran na tu funkciju, osvojivši 78 odsto glasova. Za predsednika parlamenta izabran je u novembru 2014. godine.


BRDO KOD KRANJA: Region zajedno u borbi\nCilj koji su danas ozvaničili ministri unutrašnjih poslova zemlja EU i regiona je poboljšanje saradnje u oblasti sigurnosti u regionu, kroz sprečavanje dupliciranja postojećih mehanizama i inicijativa, te usklađivanje ciljeva svih zemlja prema zajednički utvrđenim prioritetima u ovoj oblasti. Pored terorizma, zajedničko djelovanje se odnosi i na borbu protiv teškog kriminala i jačanje granične sigurnosti, saopštava Ministarstvo sigurnosti BiH.\n„Svima nama je dobro poznato da samo integrirani pristup omogućava pregled i koordinaciju šire saradnje u oblasti unutrašnje sigurnosti u regionu. Predloženi koncept predviđa sistemski pristup koji će omogućiti konkretne rezultate u ovoj izuzetno važnoj oblasti za države Zapadnog Balkana na putu ka Evropskoj uniji“, kazao je ministar Dragan Mektić.\nMinistar Mektić je održao bilateralni sastanak sa ministricom unutrašnjih poslova Slovenije Vesnom Györkös Žnidar sa kojom je razgovarao o unaprjeđenju saradnje, posebno u borbi protiv korupcije i terorizma, ilegalnih migracija te daljoj podršci Slovenije na putu BiH ka evropskim integracijama.\nBorba protiv terorizma bila je glavna tema i tokom sastanka sa direktorom DCAF-a Thomasom Guerberom i direktorom DCAF-a Ljubljana Antonom Travnerom.\nTakođer, razgovarano je o realizaciji zajedničkih projekata koji se odnose na poboljšanje granične kontrole i čuvanje granice te saradnje sa zemljama regije u ovoj oblasti navode u Ministarstvu sigurnosti BiH.


JP Gradsko Stambeno-Novi liftolozi na Zvezdari i Savskom vencu\nNovi liftolozi na Zvezdari i Savskom vencu\nU dve osnovne škole, „Ćirilo i Metodije“ i „Isidora Sekulić“, u dve beogradske opštine, Zvezdara i Savski venac, nastavljena je akcija JP „Gradsko stambeno“ „Lift nije igračka“. Preko 200 mališana, u obe škole, videlo je zanimljivu predstavu i imalo je prilike da nauče kako se pravilno koristi lift te su na taj način postali pravi liftolozi.\nGost u predstavi, majstor Ivan, iz Službe hitnih intervencija, JP „Gradsko stambeno“ pokazao je deci kako da se ponašaju ako se lift zaglavi i dočarao im stvarne situacije i opasnosti sa kojima se svakodnevno susreće.\nAkcijom „Lift nije igračka“ JP „Gradsko stambeno“ želi da ostvari kontakt sa novom generacijom korisnika usluga i da zajedno sa njima radi na unapređenju kulture stanovanja u Beogradu. U okviru ove akcije „Stambeno“ je štampalo strip uputstva za bezbedno korišćenje liftova, a kao osnova za predavanja koristi se kompjuterska animacija u kojoj su karakteri iz stripa „oživljeni“ zvukom i pokretom, što je idealan spoj učenja i zabave. Specijalno za akciju „Lift nije igračka“ napisana je i komponovana pesma prilagođena deci školskog uzrasta koja je naišla na veoma dobar prijem kod dece.\nJP „Gradsko stambeno“ nastavlja tokom proleća sa multimedijalnim predavanjima u osnovnim školama na deset beogradskih opština.


Ponekad nije dovoljno samo preći most\nDanas, 27. novembra, tranzitna Venera iz III dekade Škorpije ulazi u inkonjunkciju sa Uranom u znaku Ovna. Da li ste znali da se inkonjunkcija doslovno tumači kao smrt starog i početak novog?\nUran u Ovnu uvek predstavlja pionira, Ovan je prvi znak zodijaka i "početak svih početaka". Ovan je kardinalni (brzi), muški (aktivni) znak koji pripada vatrenom elementu, prva iskra, mladost, početak proleća, inicijalna kapisla, koja pobuđuje sve ostale energetske potencijale, prenosi Lovesensa, piše astrolog Miloš Tomić. S druge strane, Škorpija je osmi znak zodijaka, vodeni, ženski (pasivni), fiksni (statičan, čvrst) znak, koji simboliše smrt, propadanje, destrukciju, kraj, inat, strah, dramu, ekstrem...\nOvan kao prvi znak daruje život, Škorpija kao osmi znak ga oduzima. Kao što je rečeno, Ovan pripada Vatri, Škorpija Vodi - "gašenje", Voda i Vatra nemaju ništa zajedničko, ne tolerišu se, a Ovan i Škorpija se ne vide i ne povezuju se. Međutim, Veneru i Urana povezuje zajednički dispozitor - debilitirani Mars u znaku Vage. Naredna tri dana će biti izuzetno važna za vaš finansijski i emotivni plan.\nSve znaju najbolje i uvek su u pravu: Horoskopski znaci koji su superiorniji od drugih\nTAGOVI: AstroAstrologijaHoroskopTranzitna VeneraAspektiŠkorpijaOvanEmocijeFinansijeAstro savetiAstro prognozeInkonjunkcija


Neke moje stvari - Blog: Hakerska grupa Anonymous u ratu sa gradskim vlastima San Franciska\nHAKERSKA GRUPA ANONYMOUS STUPILA je krajem prošle i početkom ove nedelje u pravi mali rat sa gradskim vlastima San Franciska, koji je za sada rezultirao objavljivanjem informacija iz baze podataka sistema Brzog prevoza u oblasti zaliva San Franciska (Bay Area Rapid Transit, BART) i protestima ispred gradske skupštine San Franciska i na stanicama gradske železnice.\nDo napada na sistem BART je došlo nakon što je uprava gradskog prevoza krajem prošle nedelje onemogućila upotrebu mobilne telefonije na linijama gradskog i prigradskog saobraćaja. Ovom merom pogođeni su bili korisnici mobilne telefonije operatera MetroPCS, AT&T, Sprint, T-Mobile i Verizon.\nUprava sistema je taj potez pravdala time što neki korisnici planiraju akcije koje bi mogle da ugroze bezbednost drugih putnika, ali izgleda da se pravi razlog krije u tome što je sistem BART u poslednje vreme izložen žestokim kritikama da njegovi službenici prekoračuju svoja ovlašćenja. BART ima i svoju službu za održavanje reda i upravo pripadnici te službe su u poslednje vreme bili učesnici u nekoliko incidenata od kojih su dva okončana smrtonosnim ishodom.\nОбјавио Miloš Miladinović у 12:02:00


Nagoveštena mogućnost napada na Iran\nSAD će preduzeti preventivne vojne akcije ako je to neophodno da bi zaštitile sebe, čak i ako bude nejasno kada će i gde neprijatelj napasti, naglašava Buš. U izveštaju na 49 strana, koji je updajtovana verzija dokumenta iz 2002. godine, dodaje se međutim da Vašington daje prednost diplomatskim sredstvima u sprečavanju širenja nuklearnog naoružanja. U ovom aktu se ističe da je Iran najveći izazov sa kojim se SAD mogu suočiti u budućnosti.\nDržavni sekretar Kondoliza Rajs (Condoleezza Rice) izjavila je tokom posete Australiji da vlasti u Teheranu teže da razviju nuklearni program za potrebe naoružanja i to brine SAD:\n"Savet bezbednosti je sada preuzeo ovaj slučaj. Ja sam uverena da će ova institucija naći pravi način da predoči Iranu zahtev međunarodne zajednice da se vrati pregovorima, suspenduje sve aktivnosti koje su u suprotnosti sa odredbama Pariskog ugovora, i da je vreme da vlasti u Teheranu obrate pažnju na pozive iz sveta."\nPoslednjih dana, SAD i ostale stalne članice Saveta bezbednosti održali su nekoliko sastanaka o spornom iranskom nuklearnom programu. Oni nastoje da formulišu upozorenje koje bi delovao dovoljno ozbiljno na Iran kako bi suspendovao aktivnosti na obogaćivanju uranijuma. Buš naglašava da diplomatija mora da uspe da bi se izbegle konfrontacije.\nU pomenutom izveštaju se ističe da nuklearo oružje Severne Koreje, za koje se osnovano pretpostavlja da ga Pjongjang poseduje, predstavlja ozbiljan izazov. Od tamošnjih vlasti se traži da otvore politički sistem i omoguće slobode građanima. Buš je uputio dosta oštre kritike i drugim zemljama, poput Sirije, za koju se ističe da sponzoriše terorizam i neprijatelje slobode. U posebnom odeljku o Rusiji naglašava se da su u poslednje vreme vlasti u Moskvi sve manje privržene demokratskim vrednostima i institucijama. Vašington upozorava da će odnosi između dve zemlje zavisiti od daljih političkih poteza Kremlja.\nSAD traže od Kine da nastavi reforme, kritikujući je zbog podrške naftom bogatim zemljama bez obzira što su u nekima od njih vlasti krše elementarne demokratske norme. Kada je reč o Latinskoj Americi, u izveštaju se ukazuje na predsednika Venecuele Huga Čaveza kao "demagoga koji pliva na novcu od nafte, koji podriva demokratiju i nastoji da destabilizuje region".


FBI objavio izveštaj o Hilari Klinton\nPredsednički kandidat Demokratske stranke Hilari Klinton\nFederalni istražni biro (FBI) objavio je dokumenta, na 58 stranica, o nedavno zatvorenoj istrazi odluke predsedničkog kandidata Demokratske stranke Hilari Klinton da koristi privatni server za mejlove dok je bila na položaju državne sekretarke.\nTakođe je objavljen kratak sadržaj intervjua koji su tim povodom obavljeni sa Klinton i nekoliko njenih saradnika.\nDokumenta, između ostalog, obuhvataju tehničke detalje o tome kako je postavljen server u podrumu kuće Hilari Klinton koja je agentima takođe rekla da se, zbog potresa mozga koji je doživela 2012. godine, ne seća svih brifinga o rukovanju osetljivim informacijama tokom tranzicije s položaja državne sekretarke.\nDanašnje objavljivanje izveštaja o istrazi je veoma neuobičajan korak, koji međutim održava izuzetno interesovanje javnosti za istragu privatnog servera Hilari Klinton.\nKontroverza u pogledu privatnog naloga za mejlove prati Klinton više od godinu dana, dok je republikanski rival Donald Tramp i republikanci oštro kritikuju tim povodom. To je i doprinijelo rastu njene nepopularnosti u anketama.\nFBI se posle jednogodišnje istrage izjasnio protiv krivičnog gonjenja bivše državne sekretarke, nakon čega je Sekretarijat za pravosuđe zatvorio taj slučaj. Klinton je izrazila žaljenje zbog odluke da koristi privatni sistem za mejlove dok je bila na čelu Stejt Departmenta.\nTramp i Nijeto "ratuju" na Tviteru\nManje od 24 sata nakon što su se sastali u Meksiku, predsednički kandidat Republikanske stranke Donald Tramp i meksički predsednik Enrike Penja Nijeto sukobili su se na Tviteru.\nDonald Tramp i Enrike Penja Nijeto\nTramp je ponovo poručio da će Meksiko da plati za zid na granici sa Sjedinjenim Državama, dok je Nijeto odgovorio: Ponavljam, ono što sam vam i lično rekao gospodine Tramp: Meksiko nikada neće platiti za zid.\nMeksički lider je naglasio i da predlozi republikanskog kandidata predstavljaju pretnju za njegovu zemlju.\n"Postoji stvarna pretnja po budućnost i razvoj Meksika", poručio je Nijeto koji je oštro kritikovan u javnosti zbog sastanka sa Trampom koji je imigrante iz Meksika nazvao kriminalcima i silovateljima.\nPredsednik Meksika branio je odluku da razgovara sa Trampom, navodeći da je verovao da je bilo važno tokom sastanka naglasiti značaj odnosa SAD i Meksika.\nRepublikanski predsednički kandidat u međuvremenu pokušava ponovo da ublaži ton u pogledu imigracije. Nakon govora u Arizoni u kojem se ponovo založio za masovnu deporataciju miliona ilegalnih imigranata, Tramp je u intervjuu američkim medijima rekao da će svi biti tretirani sa dostojanstvom, poštovanjem i saosjećanjem.\nPredsednički kandidat Demokratske stranke Hilari Klinton oštro je kritikovala Trampov stav o ilegalnoj imigraciji. Takođe je, u obraćanju vojnim veteranima, odbacila ocene republikanskog rivala da je američka vojska katastrofalna, ističući da je to uvreda za sve one koji služe i koji su služili i rizikovali svoje živote.\nU međuvremenu, supruga Donalda Trampa, Melanija Tramp, tužila je internet izdanje britanskog tabloida Dejli mejl zbog članka u kojima se navodi da je 1990-tih u Njujorku radila za agenciju za poslovnu pratnju.\nMelanija traži odšetu od 150 miliona dolara zbog, kako su naveli njeni advokati, tvrdnji koje nanose ogromnu štetu.\nTužba je podneta nakon što je Dejli mejl povukao priču, navodeći da "nije bila namera da se tvrdi ili sugeriše" da su navodi o Trampovoj supruzi Trampa istiniti.\n"Poenta članka je bila da bi ti navodi mogli uticati na predsedničke izbore u SAD čak i ako su neistiniti", navodi Dejli mejl.


> Kako se računari koriste za poslovni menadžment\nPregledano: 3701 puta\nTehnološki napredak računara obezbedio je mnoge prednosti za preduzeća u protekle tri decenije. Računari danas igraju značajnu ulogu u nekoliko važnih poslovnih funkcija i odluke menadžmenta preduzeća.\n1. Prema istraživanjima, kompanija koristi kompjutere masovno od 1974. godine da pomogne menadžerima u kalkulacijama i proračunima poslovnih informacija.\n2. Dok su stoni računari našli mesto u poslovnim kancelarijama, netbook, Blackberries i iPhone sada omogućavaju menadžerima da prate produktivnost svojih zaposlenih i posla preko Interneta.\n3. Računari su opremljeni softverskim programima namenjenim za prikupljanje finansijskih informacija koje kao izveštaj koristi društvo za upravljanje. Kompanije takođe mogu pratiti sate rada zaposlenih i drugih internih poslovnih informacija preko kompjutera.\n4. Izveštavanje firme o prodaji i interne finansijske informacije su primarne funkcije računara u poslovanju. Menadžeri koriste ove informacije da odluče gde da izvrše poboljšanja u operacijama ili ulažu u nove poslovne mogućnosti.\n5. Računari pružaju kompanijama potencijal da preispitaju svoje poslovanje i nedostatke, kao i unapređivanje procesa poslovanja. Menadžeri takođe koriste računare za izveštaj o troškovima neefikasnosti, što omogućava kompanijama da poboljšaju svoj profit.


Bosna i Hercegovina\t Wed, 18.05.2022. 11:06\nIz Saveza samostalnih sindikata BiH (SSSBiH) su poslali ispravku saopćenja. Molimo vas da koristite ovu verziju:\nSARAJEVO, 18. maja (FENA) - Savez samostalnih sindikata BiH (SSSBiH) smatra da ne postoje nikakve zakonske ili bilo koje druge prepreke za donošenje zakona o minimalnoj plati.\nNapominju da je to činjenica i da svako stavljanje upitnika iznad zakona o minimalnoj plati predstavlja pokušaj unošenja smutnje i želju da se odgodi zakonsko regulisanje minimalne plate u Federaciji BiH.\n- Time se radnici i radnice žele i dalje prepuštati (ne)milosti poslodavaca, tretirati kao moderno roblje i ostaviti na dnu ljestvice kada su u pitanju plate ne samo u Evropi, već i u svijetu. Vjerujemo da će zastupnici Federalnog parlamenta ostati imuni na ove pokušaje i da će u najkraćem roku izglasati Zakon o minimalnoj plati u iznosu od 1.000 KM, a za šta se Savez samostalnih sindikata BiH bori i zalaže posljednjih nekoliko godina - navode iz SSSBiH.\nIz SSSBiH podsjećaju da institut minimalne plate postoji već 130 godina, u više od 100 država svijeta. U Evropskoj uniji 20 od 27 država ima zakon o minimaloj plati. Zakon o minimalnoj plati ima i Njemačka, iako ima 90 posto pokrivenost radnika kolektivnim ugovorima.\n- Konvencija MOR-a o minimalnim platama jasno precizira da minimalne plate imaju zakonsku snagu. Zakon o radu govori o najnižoj plati koja se utvrđuje na osnovu najniže cijene rada, a najniža cijena rada se utvrđuje kolektivnim ugovorom. Najniža cijena jeste najmanja novčana vrijednost najmanje jedinice rada, a to je radni sat. Iz takve formulacije proizilazi da je najniža plata obračunska kategorija, za razliku od minimalne plate koja je zašitna kategorija, odnosno prag ispod kojeg nijedan poslodavac ne bi mogao isplatiti platu - dodaju iz SSSBiH.\n- Savez samostalnih sindikata BiH se zalaže za smanjenje poreskog opterećenja plata i to daleko većeg nego je predviđeno u prijedlogu Zakona o doprinosima i Zakona o porezu na dohodak, jer za to postoji prostor, ali na način da se ostvarene uštede usmjere u primanja radnika, a ne džepove poslodavaca. Bez jasne zakonske obaveze to se neće desiti - saopćeno je iz SSSBiH.\nNikšić o izmjenama Zakona o unutrašnjim poslovima i policijskim službenicima HNK


Bijelo Polje: Radnici "Bjelasice Rade" u generalnom štrajku\nRadnici bjelopoljske fabrike mineralne vode Bjelasica Rada počeli su generalni štrajk, zbog neisplaćenih zarada i naknada i neuplaćenih doprinosa.\nPredsjednik Sindikalne organizacije fabrike, Miraš Joksimović, kazao je da su radnici počeli generalni štrajk zbog sedam neisplaćenih zarada, neizmirenih naknada za prevoz za 11 mjeseci, neuplaćenih doprinosa od 2009. godine, kao i razlika u doprinosima za šest godina, piše Dan.\n"Odluka je donijeta zbog nemogućnosti radnika da dođu na posao i ugrožavanja njihovih egzistencijalnih potreba. Nemamo drugog izbora da se domognemo zagarantovanih prava na rad i normalan život", rekao je Joksimović.\nOn nije isključio mogućnost radikalizacije štrajka, nakon što sačekaju sedmicu i eventualni odgovor na zahtjeve koje su poslali većinskom vlasniku, Eurofondu, kojim upravlja biznismen Veselin Barović.\nPredsjednik Štrajkačkog odbora, Čedo Popović, saopštio je da je materijalni položaj 57 zaposlenih, koliko ih je u štrajku, na najnižoj mogućoj ljestvici.\n"Već duže vrijeme upozoravamo većinskog vlasnika na naše probleme, ali oni uporno ostaju nijemi i nemaju nimalo sluha da riješe osnovne zahtjeve. Niko neće čak ni da nam se obrati", rekao je Popović.\nRadnik Bjelasice Rade, Sadik Arslanović, kazao je da će biti prnuđeni da iznajme bager i krenu prema Podgorici.


FK Sarajevo: Varešanović i Salčin van terena dva do tri mjeseca, duža pauza i za Hebibovića - Jajce Online\nNaslovnica SPORT FK Sarajevo: Varešanović i Salčin van terena dva do tri mjeseca, duža...\nFK Sarajevo: Varešanović i Salčin van terena dva do tri mjeseca, duža pauza i za Hebibovića\nNa utakmici 23. kola m:tel Premijer lige BiH između FK Sarajevo i FK Krupa zbog zadobijenih povreda, teren su ranije morali napustiti prvotimci bordo kluba Anel Hebibović, Tino Sven Sušić i strijelac pobjedonosnog pogotka, mladi Dal Varešanović.\nMagnetnom rezonancom ustanovljeno je da je Varešanović doživio parcijalnu rupturu kolateralnog ligamenta, dok su križni ligamenti ostali netaknuti. Srećom, u ovoj situaciji nije potreban operativni zahvat, a predviđeno vrijeme oporavka je dva do tri mjeseca, potvrdio je klub sa Koševa na svojoj zvaničnoj stranici.\nNakon spazma mišića zadnje lože, Tino će obaviti nekoliko treninga po posebnom planu i programu, nakon čega se očekuje priključenje ostatku ekipe tokom reprezentativne pauze.\nKada je riječ o povredama ostalih igrača u ekipi, nakon povrede na treningu kod mladog Đanija Salčina dijagnostikovana je povreda meniskusa, te je predviđeno vrijeme oporavka naredna dva do tri mjeseca. Ahmetović i Islamović oporavljaju se od povreda prednjih križnih ligamenata, te njihov proces oporavka za sada teče po zacrtanom planu i programu.\nPrethodni članakDadilja u Beogradu bebi davala lijekove za smirenje\nNaredni članakFK Krupa: Naš trener Siniša Mrkobrada prvi u BiH sa takvom vrstom UEFA Pro licence


SAOPŠTENJE: Predstavnici Ministarstva zdravlja učestvovali na ministarskom sastanku u okviru Programa saradnje zdravstvene mreže malih zemalja na Malti\nDatum objave: 03.07.2017 15:07 | Autor: PR služba\nDelegacija Ministarstva zdravlja Crne Gore, učestvovala je na ministarskom sastanku u okviru Programa saradnje zdravstvene mreže malih zemalja na Malti, u periodu od 26. do 27.juna 2017.godine. Delegaciju je predvodila Milica Škiljević, generalna direktorica Direktorata za ekonomiku i projekte u zdravstvu.\nTematski fokus, četvrtog po redu, ministarskog sastanka, kojim je završeno šestomjesečno predsjedavanje Malte Evropskom Unijom, bio je definisanje efikasnog odgovora na epidemiju gojaznosti kod djece.Tokom sastanka predstavljeni su podaci Svjetske zdravstvene organizacije (SZO), koji ukazuju da problem gojaznosti i prekomjerne težine pogađa gotovo svako četvrto dijete u školskom uzrastu. Ono što je naročito zabrinjavajuće jeste činjenica da se bilježi tendencija rasta gojaznosti u mnogim zemljama EURO regiona, pri čemu se upravo u malim zemljama bilježi gotovo najveća učestalost ovog javno-zdravstvenog problema.\nCrna Gora je jedna od tri zemlje u okviru programa saradnje malih zemalja, koja je uz podršku SZO sprovela po prvi put Evropsku inicijativu za praćenje gojaznosti u populaciji djece školskog uzrasta, potvrđujući spremnost da se na sistemski način pruži odgovor na ovaj problem u društvu.\nTokom sastanka, između ostalog, bilo je riječi i o potrebi unaprjeđivanja farmaceutske politike i dostupnosti bezbjednih i efikasnih ljekova. Starenje populacije, dominacija onkoloških i kardiovaksularnih oboljenja, uvođenje skupih terapija za rijetka oboljenja, samo su neki od izazova koji su naročito naglašeni u malim zemljama. Promocija saradnje među malim zemljama i razmjena informacija o cijenama i raspoloživosti efikasnih ljekova, prepoznata je kao imperativ poboljšanja dostupnosti ljekova, veće transparentnosti procedura nabavki i efikasnije kontrole rasta troškova.\nPosebna pažnja posvećena je zdravstvenim informacijama, koje su potencirane tokom svih sastanaka, kao neophodne za preduzimanje javno- zdravstvenih aktivnosti i posebno za kreiranje zdravstvene politike. Naglašeno je da potrebe za izvještavanjem predstavljaju jedan od izazova za male zemlje, imajući na umu njihove limitirane ljudske i ostale resurse, te da je uloga mreže za zdravstvene informacije od izuzetnog značaja za podršku specifičnosti malih zemalja i uspostavljanju sistema zajedničkih indikatora, shodno nacionalnim i prioritetnim oblastima saradnje malih zemalja.\nNa marginama sastanka, u bilateralnom razgovoru sa SZO, direktorkom za Evropu g-đom Žužanom Jakab i njenim ekspertskim timom, direktorica Škiljević je bliže dogovorila model ekspertske podrške SZO Crnoj Gori, u cilju jačanja sistema primarne zdravstvene zaštite u zbrinjavanju hroničnih oboljenja i daljeg unaprjeđenja cjenovne politike u oblasti ljekova.


Rukovoditelji Granične policije BiH na čelu s direktorom Zoranom Galićem sastali su se s časnikom za vezu Savezne policije Njemačke za Bosnu i Hercegovinu Oliverom Hassom u Glavnom uredu u Sarajevu.\nTom prigodom upriličena je primopredaja donacije Saveznog ministarstva za unutrašnje poslove, izgradnju i zajednicu SR Njemačke – specijalističke opreme, 110 lupa za prvu liniju graničnih provjera koje obavljaju službenici Granične policije BiH, u vrijednosti 27.600 eura.\nVlada SR Njemačke do sada je Graničnoj policiji BiH donirala opremu u vrijednosti oko devet milijuna maraka i organizirala veliki broj obuka za službenike bh. policijske agencije.\nU 2018. godini i u prvih pet mjeseci 2019. godine realizirane su brojne aktivnosti uz podršku Vlade SR Njemačke u cilju operativnog jačanja agencije, a samim tim povećanja opće i sigurnosti na granici, u graničnom pojasu i na aerodromima u BiH, priopćeno je iz Granične policije BiH.


Nikolić: Uspostaviti saradnju sa Katarom - Politika - Dnevni list Danas\nPočetna » Vesti » Politika » Nikolić: Uspostaviti saradnju sa Katarom\nNikolić: Uspostaviti saradnju sa Katarom\nPredsednik Srbije Tomislav Nikolić danas je u razgovoru sa ministrom spoljnih poslova Katara, šeikom Mohamedom bin Abdulrahmanom Al – Tanijem, izrazio nadu da će njegova poseta biti na najbolji način iskorišćena.\nKako bi Srbija uspešno predstavila sve prednosti koje nudi ulaganje u njenu privredu.\nNikolić je istakao da u Srbiji postoji više od 30 banja koje su u procesu privatizacije, i da bi, možda, učešće katarskih kompanija u tom poslu bio idealan način da počnemo našu saradnju.\nAl Tani je rekao da je njegova poseta Srbiji usledila kao plod novembarskih razgovora predsednika Srbije i katarskog emira, jer je Katar ozbiljno shvatio Nikolićev poziv da katarske kompanije investiraju u Srbiji.\nOn je istakao da je Katar zainteresovan za saradnju u brojnim oblastima, kao što su namenska industrija i visoka tehnologija.\nMinistar spoljnih poslova Katara dodao je da su uslovi za saradnju naše dve zemlje jako dobri, jer već postoji temelj zasnovan na više bilateralnih sporazuma.\nAl Tani je kazao da njegova zemlja čvrsto podržava rešenost Srbije i korake koje je preduzela da bi se sačuvala stabilnost u regionu i uspostavila konstruktivan dijalog sa privremenom administracijom u Prištini, navodi se u saopštenju pres službe predsednika Srbije.\nVučić sa Al Tanijem\nPredsednik Vlade Srbije Aleksandar Vučić sastao se danas sa ministrom spoljnih poslova Katara šeikom Mohamedom bin Abdulrahmanom bin Džasimom Al-Tanijem\nOni su se saglasili da postoji interes obeju zemalja za uspostavljanje partnerskih odnosa i razvoj saradnje.\nU razgovoru je izraženo očekivanje da se ekonomske veze unaprede, kako kroz povećanje spoljnotrgovinske razmene, tako i kroz katarske investicije u Srbiji.\nNajavljena je nova poseta delegacije Katarskog investicionog fonda, kao i uspostavljanje veza između privrednih komora Srbije i Katara, saopšteno je iz Vlade Srbije.\nVučić je naglasio da Srbija može mnogo da ponudi investitorima iz Katara – njena privreda je u mnogo boljem stanju nego ranije, a u isto vreme je Srbija čvrsto opredeljena za očuvanje političke stabilnosti u regionu.\nOn je izrazio nadu da će kroz razmenu poseta na visokom nivou biti izgrađeno poverenje i razumevanje dveju zemalja, a da bi veći broj turističkih poseta doprineo boljem upoznavanju i približavanju dvaju naroda, navodi se u saopštenju.\nJedno reagovanje na “Nikolić: Uspostaviti saradnju sa Katarom”\n30. januara 2017. u 13.33\nSaradnja sa Katarom je najviše obećavajuća u oblasti terorizma jer Katar ima opsežne programe za finansiranje terorizma a naša zemlja kaska po tom pitanju pa se tu otvara mogućnost da i mi uvezemo nešto od tog najvećeg izvoznog proizvoda Katara.


Trebinjska žandarmerija dobija svoju zgradu\nFoto: Srna | Trebinjska žandarmerija dobija svoju zgradu\nSrna 03.11.2020 12:23\nTREBINJE - Ministar unutrašnjih poslova Republike Srpske Dragan Lukač izjavio je da će se naredne godine u trebinjskom naselju Gorica graditi zgrada za žandarmeriju, te da je projekat već spreman i koštaće oko pola miliona maraka.\n"Skupština grada donijela je odluku i prenijela u vlasništvo jednu parcelu u naselju Gorica, gdje imamo u planu da gradimo bazu žandarmerije. Nažalost, ove godine smo morali da preusmjerimo sredstva zbog pandemije virusa korona", istakao je Lukač.\n"Inoviraćemo taj sporazum, nadograditi ga. Planiramo da uvedemo jedan broj novih kamera, tačnije `pametnih kamera` koje će još bolje pratiti situaciju", istakao je Lukač.\n"Policija ovdje radi dobar posao, smanjenje krivičnih djela opšteg kriminaliteta je do sada osam odsto, nema teških krivičnih djela", naglasio je Lukač.\n"Grad Trebinje je planirao lokaciju, rente i troškovi uređenja će biti o našem trošku, a Ministarstvo će da izdvoji sredstva. Najvažnije je što se nije odustalo od ovoga projekta", dodao je Ćurić.


LSV: Isti uslovi za domaće preduzetnike i paore kao i za strance | Autonomija\nLSV: Isti uslovi za domaće preduzetnike i paore kao i za strance\nDomaći preduzetnici i poljoprivrednici jednako sposobni da zaposle domaće radnike i omoguće razvoj gradova i opština\nPredsednik zrenjaninske Lige socijaldemokrata Vojvodine (LSV) Predrag Perkić izjavio je danas da ta stranka traži da srpske kompanije, firme, preduzetnici i poljoprivrednici imaju pravo na jednake subvencije i stimulacije kao i stranci.\nPerkić je novinarima rekao da su u LSV uereni da su domaći preduzetnici i poljoprivrednici jednako sposobni da uz pogodnosti kakve se daju strancima, zaposle domaće radnike i omoguće razvoj gradova i opština.\n„Sa druge strane, vrlo često vidimo da su subvencije koje se daju strancima teško zamislive za naše ljude koji umeju i hoće da pod istim uslovima nešto proizvedu“, rekao je Perkić.\nPrema njegovim rečima, izuzetno je važno i što na taj način kapital ostaje u Srbiji, umesto da se novac izvlači na strane račune.\n„Dajući stimulacije samo strancima stimulišemo velike svetske korporacije koje porez i dobit plaćaju u svojim matičnim zemljama, ili u poreskim rajevima“, ocenio je čelnik zrenjaninske LSV.\nPerkić je poručio i da bi, prihvatanjem predloga LSV, Srbija subvencionisala domaću privredu i poljoprivredu, kako bi postale konkurentne na globalnom tržištu.\n„A samim tim bi se i stimulisao izvoz i smanjio trgovinski deficit“, zaključio je funkcioner LSV u Zrenjaninu.


U kantonu Tićino u Švajcarskoj u našoj crkvi uvedeni dodatni termini zbog ograničenog broja vernika na službama – RASEJANJE.info\nPredsednik crkvenog odbora Srpske pravoslavne crkve u kantonu Tićino u Švajcarskoj Milenko Spasojević kao i nadležni paroh Marko Knežević podsetili su svoje vernike na nove restriktivne mere ovoga kantona, uvedene krajem oktobra. Od tada u hramovima na službama ne sme da bude više od trideset osoba. „Zbog velikog broja praznika koji nam dolaze kao i početka Božićnog posta, rešili smo da uvedemo dodatni broj službi da bi svi, koji žele, mogli da uzmu učešća u molitvenom životu naše verske zajednice.\nOd kraja novembra pa do kraja godine svake subote imaćemo svetu liturgiju u hramu sv. Jovana u Belinconi sa početkom u 9.30. Svake nedelje u kojoj je predviđena služba u Belinconi služićemo službe u dva termina: prva sveta liturgija biće služena od 8 časova i druga Izobraziteljna od 9.30. U one nedelje kada je predviđena služba u Luganu služiće se samo jedna služba“, istakli su u pismu.\nZbog početka Božićnog posta određena su i dva termina kada će biti sveta tajna ispovesti – u subotu ujutru 28. novembra po završetku liturgije od 10.30 do 11.30 i u subotu 26. decembra posle molitve sv. Nektariju od 18.30 do 19.30.\nSvi koji slave mogu doneti slavske darove – kolač, žito i vino na osvećene pre početka službe ili po samom završetku službe u dane u koje je predviđena liturgija ili večernja služba po rasporedu.\n„Pratićemo razvoj situacije i u skladu sa tim doneti i odgovorarajući raspored službi za januar nastupajuće godine. O svim novim informacijama i mogućim izmenama rasporeda službi bićete redovno obaveštavani putem naših grupa na aplikacijama Viber, WhatsUp, našoj Fejsbuk stranici kao i na sajtu naše Crkvene opštine Tićino.\nU svakom trenutku, za bilo kakvu dodatnu informaciju možete pozvati nadležnog sveštenika o. Marka Kneževića na broj telefona +41 76 4799789“ poručili su paroh Knežević i predsednik crkvenog odbora Spasojević uz veliku nadu da će se trenutna situacija što pre poboljšati i da će se u „dobrom zdravlju opet okupiti u hramovima na zajedničkim molitvama“.\n← Arno Gujon imenovan za direktora Uprave za saradnju s dijasporom i Srbima u region\nU Tel Avivu pokrenuta radionica srpskog jezika, kulture i istorije →\nKilo pasulja za njih je bogatstvo, a miševi po kući svakodnevnica


Prva na glasačkom listiću biće lista “Aleksandar Vučić – Srbija pobeđuje”. Druga “Za pravednu Srbiju – Demokratska stranka (Nova, DSHV, ZZS)”, dok će treća biti “Ivica Dačić – Socijalistička partija Srbije, Jedinstvena Srbija – Dragan Marković Palma”. Slediće četvrta “Dr Vojislav Šeselj – Srpska radikalna stranka”, a zatim peta “Dveri-Demokratska stranka Srbije – Sanda Rašković Ivić-Boško Obradović”, pa šesta, lista Saveza vojvođanskih Mađara – Ištvan Pastor. Pod rednim brojem sedam biće lista “Boris Tadić-Čedomir Jovanović-Savez za bolju Srbiju-LDP-LSV-SDS”, a zatim će ići kao osma lista “Muamer Zukorlić – Bošnjačka demokratska zajednica Sandžaka”. Kao deveta biće “SDA Sandžaka-dr Sulejman Ugljanin” i kao deseta lista “Za slobodnu Srbiju – Zavetnici – Milica Đurđević”. Sledi kao 11. lista “Grupa građana za preporod Srbije – prof. dr Slobodan Komazec”, pa 12. “Ruska stranka – Slobodan Nikolić”, 13. “Republikasna stranka-Republikanus part-Nikola Sandulović” i 14. “Srpsko ruski pokret – Slobodan Dimitrijević”. Tu su kao 15. “Levica Srbije – Borko Stefanović”, 16. “Dijalog- mladi sa stavom – Stanko Debeljaković”, 17. “Dosta je bilo” Saša Radulović, zatim 18. “Partija za demokratsko delovanje-Ardita Sinani”, 19. “Zelena stranka” i kao 20. “U inat -složno za Srbiju – Narodni savez”.


Vesović: DFC će doprineti ekonomskom razvoju celog regiona - Kosovo Online\nVesović: DFC će doprineti ekonomskom razvoju celog regiona\n22. Septembar 2020. • 18:50\nOtvaranje Međunarodne razvojne finansijske korporacije DFC pokazuje da je Beograd u fokusu regionalne saradnje i razvoja, da tu postoji najveći ekonomski interes, a takođe i snažan strateški interes američke administracije da sa "reči pređe na dela", izjavio je direktor Sektora za strateške analize, usluge i internacionalizaciju u Privrednoj komori Srbije Mihailo Vesović, prenosi Tanjug.\nOn je naveo da se to pre svega ogleda u ekonomji i stvaranju uslova za bolji život svih regionu.\nIstakao je da je ovo prva kancelarija tog tipa koja se otvara u Evropi i da će svakako dati podsticaj ekonomiji i stvaranju uslova za bolji zivot svih u regionu, stvaranju uslova za mlade, preduzetnike, inovativne brzo- rastuće kompanije, da mogu da posluju ovde, a samim tim da se tako spreči negativan demografski trend i da se u region "ulije nova energija".\nVesović je za Tanjug istakao da je važno što predstavnici DFC sve više posmatraju region kao celinu i da infrastrukturni državni projekti treba da omoguće što lakše funkcionisanje, olakšaju transport ljudi i robe i doprinesu stvaranju atmosfere da ne postoje administrativne prepreke.\nU Beogradu su danas zvanično počeli sastanci predstavnika privrednih komora Srbije i Kosova sa specijalnim savetnikom predsednika SAD Ričardom Grenelom i delegacijom američke Razvojne finansijske korporacije, DFC.\nJedan deo američke delegacije razgovarao je sa kompanijama koje posluju u Srbiji o konkretnim projektima, koji bi mogli biti realizovani preko DFC.\nRanije je najavljeno da je tema sastanka realizacija projekata u oblasti energetike, prerađivačke industrije, ekologije i podrške malom biznisu, koje će delom finansirati DFC, a koji su dogovoreni sporazumom u Vašingtonu.\nVesović je naveo da su danas započeli zvanični razgovori sa predstavnicima DFC i EKSIM banke i da su oni iskazali zadovoljstvo susretima sa privatnim kompanijama.\n"Bilo je reči o moguhnostima investicija u kompanije u Srbiji i njihove razvojne projekte i bitno je da postoji interesovanje za mogućnost uvođenja američkih tehnologija u određene projeke što bi podržavala i EXIM banka, a DFC bi bio instrument koji bi plasirao sredstva prema privatnim pojektima u zavisnosti od teme", objasnio je Vesović.\nOn je dodao da je danas na sastancima bilo reci o tehnologijama vezanim za zaštitu životne sredine, potom i drugim u prehrambenoj industriji, IT...\nVesović je naglasio da su se predstavnici DFC i EKSIM banke sastali i sa predstavnicima američkih kompanija koje već posluju u Srbiji zahvaljujući čemu su mogli da steknu sliku o trenutnim potrebama srpske privrede za novim investicijama, dodatnim sredstvima, da vide gde su u problemi, zašto je potreban njihov dolazak i gde njihova ekspertiza može sa bude dobra...\n"Važno je stvaranje dobre poslovne klime za ekonomski razvoj, kako Srbije, tako i celog regiona i današnji sastanak bio je dobra prilika da se sagledaju mogućnosti investiranja i saradnje u regionu, kao i za realizaciju zajedničkih projekata", rekao je Vesović.\nPKS ekonomija DFC regionalna saradnja\nPrivredne komore Srbije i Kosova Zajedničkom izjavom, koja je danas potpisana u prisustvu visoke delegacije američke vlade, izrazile su obostranu podršku poboljšanju ekonomskih i sveoukupnih odnosa dve strane, a posebno sporazumima, koji su potpisani u Vašingtonu 4. septembra, prenosi Tanjug.